text:
 EIROPAS KOMISIJA
 Briselē, 18.2.2016
 COM(2016) 70 final
 2016/0042(NLE)
 Priekšlikums
 PADOMES LĒMUMS
 par to, lai Eiropas Savienības un tās dalībvalstu vārdā parakstītu protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Eiropas Savienībai
 PASKAIDROJUMA RAKSTS
 Pievienotais priekšlikums ir juridisks instruments attiecībā uz pilnvarojumu parakstīt protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Eiropas Savienībai (turpmāk “protokols”).
 Saskaņā ar attiecīgi 2003., 2005. un 2011. gada Pievienošanās aktu Igaunijas Republika, Kipras Republika, Latvijas Republika, Lietuvas Republika, Ungārija, Maltas Republika, Polijas Republika, Slovēnijas Republika un Slovākijas Republika, Bulgārijas Republika un Rumānija, kā arī Horvātijas Republika Eiropas Savienības un tās dalībvalstu parakstītajiem (vai noslēgtajiem) starptautiskajiem nolīgumiem pievienojas ar attiecīgā nolīguma protokolu.
 Partnerības un sadarbības nolīgums starp Eiropas Kopienām un to dalībvalstīm, no vienas puses, un Turkmenistānu, no otras puses (turpmāk “nolīgums”) tika parakstīts 1998. gada 25. maijā Briselē (nolīgums pašlaik tiek ratificēts un vēl nav stājies spēkā).
 Ar Padomes 2012. gada 14. septembra lēmumu
 1
 Komisija tika pilnvarota sākt sarunas ar attiecīgajām trešām valstīm, lai noslēgtu konkrētos protokolus. Sarunas ar Turkmenistānu tika sekmīgi pabeigtas, parafējot protokolu.
 Ar ierosināto protokolu Bulgārijas Republika, Čehijas Republika, Igaunijas Republika, Horvātijas Republika, Kipras Republika, Latvijas Republika, Lietuvas Republika, Ungārija, Maltas Republika, Polijas Republika, Rumānija, Slovēnijas Republika un Slovākijas Republika līgumslēdzējas puses statusā pievienojas nolīgumam un Eiropas Savienībai tiek uzliktas saistības nodrošināt nolīguma autentiskās versijas bulgāru, čehu, horvātu, igauņu, latviešu, lietuviešu, maltiešu, poļu, rumāņu, slovāku, slovēņu un ungāru valodā.
 Komisija uzskata, ka sarunu rezultāti ir apmierinoši, un lūdz Padomi pilnvarot protokola parakstīšanu Eiropas Savienības un tās dalībvalstu vārdā.
 2016/0042 (NLE)
 Priekšlikums
 PADOMES LĒMUMS
 par to, lai Eiropas Savienības un tās dalībvalstu vārdā parakstītu protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Eiropas Savienībai
 EIROPAS SAVIENĪBAS PADOME,
 ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar tā 218. panta 5. punktu,
 ņemot vērā 2003. gada Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas Pievienošanās aktu, un jo īpaši tā 6. panta 2. punktu,
 ņemot vērā 2005. gada Bulgārijas Republikas un Rumānijas Pievienošanās aktu un jo īpaši tā 6. panta 2. punktu,
 ņemot vērā 2011. gada Horvātijas Republikas Pievienošanās aktu un jo īpaši tā 6. panta 2. punktu,
 ņemot vērā Eiropas Komisijas priekšlikumu,
 tā kā:
 (1)Saskaņā ar 2003. gada Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas Pievienošanās akta 6. panta 2. punktu, 2005. gada Bulgārijas Republikas un Rumānijas Pievienošanās akta 6. panta 2. punktu, 2011. gada Horvātijas Republikas Pievienošanās akta 6. panta 2. punktu par pievienošanos Partnerības un sadarbības nolīgumam starp Eiropas Kopienām un to dalībvalstīm, no vienas puses, un Turkmenistānu, no otras puses (turpmāk “nolīgums”) vienojas, izmantojot nolīguma protokolu. Saskaņā ar attiecīgi 2003., 2005. un 2011. gada Pievienošanās akta 6. panta 2. punktu attiecībā uz šādu pievienošanos ir piemērojama vienkāršota procedūra, saskaņā ar kuru Padome dalībvalstu vārdā, rīkojoties uz vienprātīga lēmuma pamata, ar attiecīgajām trešām valstīm noslēdz protokolu.
 (2)Padome 2003. gada 8. decembrī pilnvaroja Komisiju Kopienas un tās dalībvalstu vārdā risināt sarunas ar Turkmenistānu par protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
 (3)Padome 2006. gada 23. oktobrī pilnvaroja Komisiju Kopienas un tās dalībvalstu vārdā risināt sarunas ar Turkmenistānu par protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.
 (4)Padome 2012. gada 14. septembrī pilnvaroja Komisiju sākt sarunas ar attiecīgajām trešām valstīm
 2
 par Eiropas Savienības vai Eiropas Savienības un tās dalībvalstu parakstīto (vai noslēgto) nolīgumu pielāgošanu, lai ņemtu vērā Horvātijas Republikas pievienošanos Eiropas Savienībai.
 (5)Protokols būtu jāparaksta Savienības un tās dalībvalstu vārdā, ņemot vērā tā noslēgšanu pēcāk,
 IR PIEŅĒMUSI ŠO LĒMUMU.
 1. pants
 Ar šo atļauj Savienības un tās dalībvalstu vārdā parakstīt protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Eiropas Savienībai, ņemot vērā minētā protokola noslēgšanu.
 Protokola tekstu publicēs kopā ar lēmumu par tā noslēgšanu.
 2. pants
 Ar šo pilnvaro Padomes priekšsēdētāju norīkot personu vai personas, kas ir tiesīgas parakstīt protokolu Savienības un tās dalībvalstu vārdā.
 3. pants
 Šis lēmums stājas spēkā tā pieņemšanas dienā.
 Briselē,
 Padomes vārdā –
 priekšsēdētājs
 (1)
 Padomes Lēmums, ar ko, ņemot vērā Horvātijas Republikas pievienošanos Eiropas Savienībai, pilnvaro sākt sarunas par to nolīgumu pielāgošanu, kurus Eiropas Savienība vai Eiropas Savienība un tās dalībvalstis parakstījušas vai noslēgušas ar vienu vai vairākām trešām valstīm vai starptautiskajām organizācijām (Padomes dok. 13351/12 LIMITED).
 (2)
 Padomes Lēmums, ar ko, ņemot vērā Horvātijas Republikas pievienošanos Eiropas Savienībai, pilnvaro sākt sarunas par to nolīgumu pielāgošanu, kurus Eiropas Savienība vai Eiropas Savienība un tās dalībvalstis parakstījušas vai noslēgušas ar vienu vai vairākām trešām valstīm vai starptautiskajām organizācijām (Padomes dok. 13351/12 LIMITED).
 ---documentbreak---
 EIROPAS KOMISIJA
 Briselē, 18.2.2016
 COM(2016) 70 final
 PIELIKUMS
 dokumentam
 Priekšlikums Padomes Lēmumam
 par to, lai Eiropas Savienības un tās dalībvalstu vārdā parakstītu protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Eiropas Savienībai
 PROTOKOLS
 PARTNERĪBAS UN SADARBĪBAS NOLĪGUMAM
 STARP EIROPAS KOPIENĀM
 UN TO DALĪBVALSTĪM, NO VIENAS PUSES,
 UN TURKMENISTĀNU, NO OTRAS PUSES,
 LAI ŅEMTU VĒRĀ
 BULGĀRIJAS REPUBLIKAS, ČEHIJAS REPUBLIKAS,
 IGAUNIJAS REPUBLIKAS, HORVĀTIJAS REPUBLIKAS,
 KIPRAS REPUBLIKAS, LATVIJAS REPUBLIKAS,
 LIETUVAS REPUBLIKAS, UNGĀRIJAS, MALTAS REPUBLIKAS,
 POLIJAS REPUBLIKAS, RUMĀNIJAS, SLOVĒNIJAS REPUBLIKAS
 UN SLOVĀKIJAS REPUBLIKAS
 PIEVIENOŠANOS EIROPAS SAVIENĪBAI
 BEĻĢIJAS KARALISTE,
 BULGĀRIJAS REPUBLIKA,
 ČEHIJAS REPUBLIKA,
 DĀNIJAS KARALISTE,
 VĀCIJAS FEDERATĪVĀ REPUBLIKA,
 IGAUNIJAS REPUBLIKA,
 ĪRIJA,
 GRIEĶIJAS REPUBLIKA,
 SPĀNIJAS KARALISTE,
 FRANCIJAS REPUBLIKA,
 HORVĀTIJAS REPUBLIKA,
 ITĀLIJAS REPUBLIKA,
 KIPRAS REPUBLIKA,
 LATVIJAS REPUBLIKA,
 LIETUVAS REPUBLIKA,
 LUKSEMBURGAS LIELHERCOGISTE,
 UNGĀRIJA,
 MALTAS REPUBLIKA,
 NĪDERLANDES KARALISTE,
 AUSTRIJAS REPUBLIKA,
 POLIJAS REPUBLIKA,
 PORTUGĀLES REPUBLIKA,
 RUMĀNIJA,
 SLOVĒNIJAS REPUBLIKA,
 SLOVĀKIJAS REPUBLIKA,
 SOMIJAS REPUBLIKA,
 ZVIEDRIJAS KARALISTE,
 LIELBRITĀNIJAS UN ZIEMEĻĪRIJAS APVIENOTĀ KARALISTE,
 Līguma par Eiropas Savienību, Līguma par Eiropas Savienības darbību un Eiropas Atomenerģijas kopienas dibināšanas līguma līgumslēdzējas puses (turpmāk “dalībvalstis”)
 un
 EIROPAS SAVIENĪBA (turpmāk “Savienība”),
 un
 EIROPAS ATOMENERĢIJAS KOPIENA (turpmāk “Euratom”),
 no vienas puses,
 UN
 TURKMENISTĀNA,
 no otras puses
 (turpmāk visas kopā “līgumslēdzējas puses”),
 TĀ KĀ Partnerības un sadarbības nolīgums, ar ko izveido partnerību starp Eiropas Kopienām un to dalībvalstīm, no vienas puses, un Turkmenistānu, no otras puses, tika parakstīts 1998. gada 25. maijā Briselē;
 ŅEMOT VĒRĀ Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai 2004. gada 1. maijā, Bulgārijas Republikas un Rumānijas pievienošanos Eiropas Savienībai 2007. gada 1. janvārī un Horvātijas Republikas pievienošanos Eiropas Savienībai 2013. gada 1. jūlijā;
 TĀ KĀ saskaņā ar 6. panta 2. punktu Aktā par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem līgumos, kas ir Eiropas Savienības pamatā (turpmāk “2003. gada Pievienošanās akts”), par to pievienošanos nolīgumam vienojas, noslēdzot nolīguma protokolu;
 TĀ KĀ, saskaņā ar 6. panta 2. punktu Aktā par Bulgārijas Republikas un Rumānijas pievienošanās nosacījumiem un pielāgojumiem līgumos, kas ir Eiropas Savienības pamatā (turpmāk “2005. gada Pievienošanās akts”), par to pievienošanos nolīgumam vienojas, noslēdzot nolīguma protokolu;
 TĀ KĀ, saskaņā ar 6. panta 2. punktu Aktā par Horvātijas Republikas pievienošanās nosacījumiem un pielāgojumiem Līgumā par Eiropas Savienību, Līgumā par Eiropas Savienības darbību un Eiropas Atomenerģijas kopienas dibināšanas līgumā (turpmāk “2011. gada Pievienošanās akts”), par tās pievienošanos nolīgumam vienojas, noslēdzot nolīguma protokolu;
 IR vienojušās šādi.
 1. PANTS
 Bulgārijas Republika, Čehijas Republika, Igaunijas Republika, Horvātijas Republika, Kipras Republika, Latvijas Republika, Lietuvas Republika, Ungārija, Maltas Republika, Polijas Republika, Rumānija, Slovēnijas Republika un Slovākijas Republika kā līgumslēdzēja puse pievienojas Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Turkmenistānu, no otras puses (turpmāk “nolīgums”) un tāpat kā pārējās dalībvalstis attiecīgi pieņem un ievēro nolīguma, kopīgo deklarāciju, vēstuļu apmaiņas un Turkmenistānas deklarācijas tekstus, kas pievienoti tajā pašā dienā parakstītajam nobeiguma aktam.
 2. PANTS
 Pēc šā protokola parakstīšanas Savienība nosūta dalībvalstīm un Turkmenistānai nolīguma versijas bulgāru, čehu, horvātu, igauņu, latviešu, lietuviešu, maltiešu, poļu, rumāņu, slovāku, slovēņu un ungāru valodā. Ņemot vērā šā protokola stāšanos spēkā, valodu versijas, kas minētas šā panta pirmajā teikumā, kļūst autentiskas ar tādiem pašiem nosacījumiem kā nolīguma versijas angļu, dāņu, franču, grieķu, itāļu, nīderlandiešu, portugāļu, somu, spāņu, vācu, zviedru un turkmēņu valodā.
 3. PANTS
 Šis protokols ir nolīguma neatņemama sastāvdaļa.
 4. PANTS
 1.
 Šo protokolu katra līgumslēdzēja puse apstiprina saskaņā ar savām procedūrām. Līgumslēdzējas puses informē viena otru par šim nolūkam nepieciešamo procedūru izpildi. Apstiprināšanas dokumentus deponē Eiropas Savienības Padomes Ģenerālsekretariātā.
 2.
 Ņemot vērā nolīguma stāšanos spēkā, šis protokols stājas spēkā nākamā mēneša pirmajā dienā pēc tam, kad deponēts pēdējais apstiprināšanas dokuments.
 5. PANTS
 Šis protokols ir sagatavots divos eksemplāros angļu, bulgāru, čehu, dāņu, franču, grieķu, horvātu, igauņu, itāļu, latviešu, lietuviešu, maltiešu, nīderlandiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un turkmēņu valodā, un visi šie teksti ir vienlīdz autentiski.
 TO APLIECINOT, attiecīgās pienācīgi pilnvarotās personas
 ir parakstījušas šo protokolu.
 ..., ... gada ...
 EIROPAS SAVIENĪBAS, TĀS DALĪBVALSTU UN EIROPAS ATOMENERĢIJAS KOPIENAS VĀRDĀ
 TURKMENISTĀNAS VĀRDĀ


type: wikipedia

text:
Székely József (Debrecen, 1825. március 1. – Budapest, 1895. szeptember 16.) ügyvéd, pesti író, Pest-Pilis-Solt-Kiskun vármegye levéltárosa, 1848-49-es honvéd százados.
 Pályája
 Apja, Székely Mihály, anyja, Nagy Erzsébet. Debrecenben, a református kollégiumban tanult, Miskolcon és Pesten végzett joggyakorlatot. 1847-ben ügyvédi oklevelet szerzett. Az utolsó pozsonyi országgyűlésen a jurátus-ifjúság egyik vezére volt. Pozsonyból Kolozsvárra küldték, hogy az 1848-as eszméket népszerűsítse. A szabadságharc idején előbb Szemere minisztériumában fogalmazó, majd a hadseregben honvédszázados volt. Az önkényuralom ideje alatt Pesten költeményeket, novellákat, regényt és cikkeket írt hírlapokba, és a Pesti Napló munkatársa volt. 1855-től egy ideig Bécsben élt mint az ott kiadott Magyar Sajtó munkatársa. Az 1850-es és 1860-as évek írói csoportjának egyik jellemző alakja volt. Idős korában Pest vármegye levéltárosa lett, ekkor leginkább történeti adatok közzétételével foglalkozott.
 Munkáiból
 Liliputfalvi Liliputi Tóbiás. (Pest, 1850.) Vidám hangvételű regény. A szerző részint Cervantes világhírű regényét utánozta, részint az angol humoristáktól tanult.
 Szeszélydalok. (Pest, 1853.) Versek.
 Kalárisok. (Pest, 1853.) Versek.
 Kármán és M. grófné levelei. (Pest, 1860.) Kármán József és kedvese, Markovics grófné leveleinek kiadása.
 Írt egy drámát is: Kármán és Fanni, mely nem került színre.
 Fordítások
 A szeszélyes hölgy. Irta Flygare-Carlén Emilia. Ford. Uo. 1862-63. Hat kötet.
 Hortenzia királynő. Napoleoni életkép. Irta Mühlbach Luiza. Ford. Uo. 1863. Két kötet.
 Érdekességek
 A legenda szerint róla nevezték el a székelykáposzta (székely gulyás) nevű népszerű ételt.
 Források
 Jegyzetek
 Magyar költők
 Magyar levéltárosok
 1825-ben született személyek
 1895-ben elhunyt személyek


type: contracts

jurisdiction: EU

text:
 30.5.2013
 BG
 Официален вестник на Европейския съюз
 L 144/17
 РЕШЕНИЕ НА СЪВМЕСТНИЯ КОМИТЕТ НА ЕИП
 No 12/2013
 от 1 февруари 2013 година
 за изменение на приложение IV (Енергетика) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение за изпълнение 2011/877/ЕС на Комисията от 19 декември 2011 г. за формулиране на хармонизирани референтни стойности на к.п.д. при разделно производство на електрическа и топлинна енергия, необходими съгласно Директива 2004/8/ЕО на Европейския парламент и на Съвета и за отмяна на Решение 2007/74/ЕО на Комисията (1) следва да бъде включено в Споразумението за ЕИП.
 (2)
 Решение за изпълнение 2011/877/ЕС отменя Решение 2007/74/ЕО на Комисията (2), което е включено в Споразумението за ЕИП и което следва съответно да отпадне от Споразумението за ЕИП.
 (3)
 Ето защо приложение IV към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Приложение IV към Споразумението за ЕИП се изменя, както следва:
 1.
 След точка 24а (Решение 2008/952/ЕО на Комисията) се добавя следната точка:
 „24б.
 32011 D 0877: Решение за изпълнение 2011/877/ЕС на Комисията от 19 декември 2011 г. за формулиране на хармонизирани референтни стойности на к.п.д. при разделно производство на електрическа и топлинна енергия, необходими съгласно Директива 2004/8/ЕО на Европейския парламент и на Съвета и за отмяна на Решение 2007/74/ЕО на Комисията (ОВ L 343, 23.12.2011 г., стр. 91).“
 2.
 Текстът на точка 29 (Решение 2007/74/ЕО на Комисията) се заличава.
 Член 2
 Текстовете на Решение за изпълнение 2011/877/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 2 февруари 2013 г., при условие че са внесени всички нотификации, предвидени в член 103, параграф 1 от Споразумението за ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 1 февруари 2013 година.
 За Съвместния комитет на ЕИП
 Председател
 Gianluca GRIPPA
 (1) ОВ L 343, 23.12.2011 г., стр. 91.
 (2) ОВ L 32, 6.2.2007 г., стр. 183.
 (3) Без отбелязани конституционни изисквания.


type: caselaw

text:
3 . 6 . 95 Publikatieblad van de Europese Gemeenschappen Nr . C 137/9
 Beroep, ingesteld op 28 juni 1993 door Hanseatische De middelen en voornaamste argumenten zijn gepubliceerd
 Industriebeteiligungen GmbH tegen Commissie van de in PB nr . C 222 van 18 . 8 . 1993 , blz. 10 .
 Europese Gemeenschappen
 ( Zaak C-62/95 ) (!) PB nr . L 144 van 16 . 6 . 1993 , blz . 21 .
 ( 2 ) PB nr . C 222 van 18 . 8 . 1993 , blz . 8 .
 ( 95 /C 137/15
 Het beroep van Hanseatische Industriebeteiligungen GmbH
 tegen Commissie van de Europese Gemeenschappen ( zaak
 C-335/93 ) was bij beschikking van het Hof van 27 septem
 ber 1993 krachtens artikel 4 van Besluit 93/350/Euratom, Beroep, op 10 maart 1995 ingesteld door Italiaanse
 EGKS, EEG van de Raad van 8 juni 1993 houdende Republiek tegen Commissie van de Europese
 wijziging van Besluit 88/591 /EGKS, EEG, Euratom van Gemeenschappen
 24 oktober 1988 tot instelling van een Gerecht van eerste ( Zaak C-69/95 )
 aanleg van de Europese Gemeenschappen (*), naar het ( 95/C 137/17)
 Gerecht van eerste aanleg verwezen . Dit beroep is op
 8 maart 1995 bij het Hof van Justitie van de Europese
 Gemeenschappen aanhangig geworden, nadat het Gerecht Bij het Hof van Justitie van de Europese Gemeenschappen is
 van eerste aanleg zich in deze zaak, die onder nummer op 10 maart 1995 beroep tegen Commissie van de Europese
 T-488/93 in het register van het Gerecht was ingeschreven, Gemeenschappen ingesteld door Italiaanse Republiek, ver
 onbevoegd had verklaard en ze naar het Hof had verwezen, tegenwoordigd door U. Leanza als gemachtigde, bijgestaan
 opdat het hierover en over zaak C-329/93 ( 2 ) kan beslis door O. Fiumara, avvocato dello Stato, domicilie gekozen
 sen . hebbende te Luxemburg ter Italiaanse ambassade, Rue
 Marie-Adélaïde 5 .
 De middelen en voornaamste argumenten zijn gepubliceerd Verzoekster concludeert dat het den Hove behage :
 in PB nr. C 222 van 18 augustus 1993 , blz. 9 .
 — nietig te verklaren Beschikking 94/8 71 /EG van de
 Commissie van 21 december 1994 betreffende de
 (!) PB nr . L 144 van 16 . 6 . 1993 , blz . 21 . goedkeuring van de rekeningen die de Lid-Staten voor
 ( 2 ) PB nr . C 222 van 18 . 8 . 1993 , blz . 8 . het begrotingsjaar 1991 hebben ingediend in verband
 met de door het Europees Oriëntatie- en Garantiefonds
 voor de Landbouw ( EOGFL ), afdeling Garantie, gefi
 nancierde uitgaven, voor zover daarbij de door de
 Italiaanse Republiek in rekening gebrachte uitgaven
 voor een bedrag van 103 161 493 560 LIT niet ten laste
 van het EOGFL zijn gebracht;
 — verweerster in de kosten van het geding te verwijzen.
 Beroep, ingesteld op 1 juli 1993 , door Bremer Vulkan Middelen en voornaamste argumenten
 Verbund AG tegen Commissie van de Europese
 Gemeenschappen Schending en verkeerde toepassing van de artikelen 1 , 3 en 5
 ( Zaak C-63/95 ) van Verordening ( EEG ) nr. 729/70 van de Raad ( 1 ), artikel 8
 van Verordening ( EEG ) nr . 1723/72 van de Commissie ( 2 )
 ( 95/C 137/16
 en de bepalingen betreffende de melksector ( artikel 4 van
 Verordening ( EEG ) nr . 857/84 van de Raad ( 3 ), zoals later
 gewijzigd ; Verordening ( EEG ) nr. 1546/88 van de Commis
 Het beroep van Bremer Vulkan Verbund AG tegen Com sie (4)). Overschrijding van bevoegdheid — Ontoereikende
 missie van de Europese Gemeenschappen (zaak C-339/93 ) motivering: Italië heeft met betrekking tot de terugkoop van
 was bij beschikking van het Hof van 27 september 1993 de referentiehoeveelheden de gemeenschapsregeling ten
 krachtens artikel 4 van Besluit 93/350/Euratom, EGKS, volle nageleefd, terwijl het volledig in overeenstemming met
 EEG van de Raad van 8 juni 1993 houdende wijziging van de communautaire doelstellingen de herverdeling van die
 Besluit 88/591 /EGKS, EEG, Euratom van 24 oktober 1988 hoeveelheden heeft geschorst wegens de bijzondere situatie
 tot instelling van een Gerecht van eerste aanleg van de waarmee zij nog steeds wortit geconfronteerd . In de loop
 Europese Gemeenschappen ( [ ), naar het Gerecht van eerste van 1991 , dus precies tegen de einddatum voor de herver
 aanleg verwezen. Dit beroep is op 8 maart 1995 bij het Hof deling van de teruggekochte referentiehoeveelheden , die
 van Justitie van de Europese Gemeenschappen aanhangig door de gemeenschapsregeling op 1 juni 1991 was bepaald ,
 geworden, nadat het Gerecht van eerste aanleg zich in deze trad een groot verschil tussen de reële melkproduktie en de
 zaak, die onder nummer T-490/93 in het register van het nationale gewaarborgde hoeveelheid aan het licht. In
 Gerecht was ingeschreven, onbevoegd had verklaard en ze februari 1992, toen de ernst van het probleem duidelijker
 naar het Hof had verwezen, opdat het hierover en over zaak was geworden, stelde Italië de Commissie in kennis van die
 C-329/93 ( 2 ) kan beslissen. situatie, hetgeen de onderhandelingen over de verhoging


text:
20150731059617102015/C 270/402812015TC27020150817MT01MTINFO_JUDICIAL20150526323322Kawża T-281/15: Rikors ippreżentat fis-26 ta’ Mejju 2015 – Pirelli Tyre vs UASI (Kisi pnewmatiku għal roti ta’ vetturi)
 ---documentbreak--- C2702015MT3220120150526MT0040322332Rikors ippreżentat fis-26 ta’ Mejju 2015 – Pirelli Tyre vs UASI (Kisi pnewmatiku għal roti ta’ vetturi)
 (Kawża T-281/15)2015/C 270/40Lingwa tal-kawża: it-Taljan
 Partijiet
 Rikorrenti: Pirelli Tyre (Milan, l-Italja) (rappreżentanti: D. Caneva u G. Fucci, avukati)
 Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (UASI)
 Informazzjoni dwar il-proċedimenti quddiem l-UASI
 Disinn ikkontestat ikkonċernat: disinn Komunitarju (Kisi pnewmatiku għal roti ta’ vetturi) – Disinn Komunitarju Nru 4 700-0001
 Deċiżjoni kkontestata: deċiżjoni tat-Tielet Bord tal-Appell tal-UASI tal-11 ta’ Frar 2015 fil-Każ R 1287/2014-3
 Talbiet
 —
 tannulla d-deċiżjoni kkontestata;
 —
 tilqa’ t-talba ta’ restitutio in intergrum imressqa minn Pirelli Tyre SpA skont l-Artikolu 67 tar-Regolament (KE) Nru 6/2002 dwar id-disinji Komunitarji, billi tiddikjara li l-ħlas tad-dritt tat-tiġdid fir-rigward tat-tieni perijodu ta’ ħames snin, permezz ta’ teħid mill-kont kurrenti Nru 000069 f’isem Bugnion SpA huwa regolari u li, konsegwentement, it-titolu inkwistjoni huwa attwalment fis-seħħ
 —
 tikkundanna lill-UASI għall-ispejjeż.
 Motiv invokat
 —
 Ksur tal-Artikolu 67 tar-Regolament Nru 6/2002 dwar id-disinji Komunitarji.


type: other

text:
KSKE 13 CoE 148/2012 - iSpis
 iSpis Judikatúra – KSKE 13 CoE 148/2012
 KS v Košiciach, dátum 15.08.2012, sp.zn. KSKE 13 CoE 148/2012
 § 57 ods. 1 písm. g) zákona č. 233/1995 § 196 zákona č. 233/1995 § 197 ods. 1 zákona č. 233/1995 § 200 ods. 1 zákona č. 233/1995 § 200 ods. 2 zákona č. 233/1995 § 203 ods. 1 zákona č. 233/1995 § 203 ods. 3 zákona č. 233/1995
 § 19 zákona č. 233/1995 § 196 zákona č. 233/1995 § 197 zákona č. 233/1995 § 200 ods. 2 zákona č. 233/1995 § 57 ods. 1 písm. h) zákona č. 233/1995 § 203 ods. 2 zákona č. 233/1995 § 200 zákona č. 233/1995 § 203 zákona č. 233/1995 § 10 ods. 1 OSP § 212 ods. 1 OSP § 214 ods. 2 OSP § 37 ods. 1 zákona č. 233/1995 § 218 ods. 1 písm. c) OSP § 37 ods. l zákona č. 233/1995 § 201 OSP § 218 ods. l písm. b) OSP § 68 ods. 3 písm. c) zákona č. 233/1995 § 68 ods. 6 OBZ § 68 ods. 9 OBZ § 57 ods. l písm. g) zákona č. 233/1995 § 197 ods. 1 zákona č. 233/1995 § 200 ods. 1 zákona č. 233/1995 § 203 ods. 1 zákona č. 233/1995 § 57 ods. 1 písm. g) zákona č. 233/1995 § 58 ods. 5 zákona č. 233/1995 § 221 ods. 1 písm. g) OSP
 OSKE2 38ER374/2007 3CDO113/2005 2.US173/2006
 KSKE 13COE234/2013
 Súd: Krajský súd Košice Spisová značka: 13CoE/148/2012 Identifikačné číslo súdneho spisu: 7207203858 Dátum vydania rozhodnutia: 16. 08. 2012 Meno a priezvisko sudcu, VSÚ: JUDr. Drahomíra Brixiová ECLI: ECLI:SK:KSKE:2012:7207203858.1
 Uznesenie Krajský súd v Košiciach v exekučnej veci oprávneného: N. T. a.s., Z. XX, C., IČO: XX XXX XXX, proti povinnému: P. s.r.o., so sídlom M. XXXX/XX, E., IČO: XX XXX XXX, o vymoženie 55,43 eur a trov exekúcie, vedenej pred súdnym exekútorom JUDr. P.. E. Z., Exekútorský úrad E., Z. XX, E., o odvolaní súdneho exekútora proti uzneseniu Okresného súdu Košice II zo dňa 12.4.2012 č.k. 38Er/374/2007-12, takto
 Okresný súd Košice II (ďalej len súd prvého stupňa ) uznesením zo dňa 12.4.2012 č.k. 38Er/374/2007-12 (ďalej len uznesenie ) vyhlásil exekúciu za neprípustnú, túto zastavil a súdnemu exekútorovi náhradu trov nepriznal.
 Súd prvého stupňa rozhodnutie odôvodnil tým, že dňa 13.3.2007 poveril súdneho exekútora vykonaním exekúcie. Pôvodným oprávneným bola K. T., a.s., X. 3, XXX XX C., IČO: XX XXX XXX. Dňom 1.1.2010 prevzala všetky práva a záväzky pôvodného oprávneného N. T., a.s., so sídlom Z. XX, XXX XX C., IČO: XX XXX XXX, nakoľko pôvodný oprávnený bol zrušený bez likvidácie a zlúčený so N. T. a.s.. Dňa 5.4.2012 doručil súdny exekútor súdu prvého stupňa návrh na zastavenie exekúcie, pretože povinný bol vymazaný z obchodného registra dňa 7.12.2010. Súčasne si uplatnil trovy exekúcie. Súd prvého stupňa v zmysle § 19, 104 ods. 1 Občianskeho súdneho poriadku (ďalej len O.s.p. ) exekúciu vyhlásil za neprípustnú a túto zastavil, keďže povinný výmazom z obchodného registra dňa 7.12.2010 stratil hmotnoprávnu spôsobilosť na práva a povinnosti, čo je neodstrániteľným nedostatkom podmienok konania. Súd prvého stupňa ďalej citoval ustanovenia § 196, § 197 a § 200 ods. 2 zákona č. 233/1995 Z.z. o súdnych exekútoroch a exekučnej činnosti (ďalej len Exekučný poriadok ) a uviedol, že má za to, že neboli splnené podmienky, na základe ktorých by zaviazal oprávneného na úhradu trov exekúcie, a to najmä z dôvodu, že oprávnený nijakým spôsobom nezapríčinil zastavenie exekúcie a tiež z dôvodu, že povinný nebol vymazaný z obchodného registra z dôvodu nemajetnosti. Zároveň súd prvého stupňa poukázal na nález Ústavného súdu Slovenskej republiky, sp. zn. ÚS IV. 297/2010-11 zo dňa 31.8.2010 a rozsudok Európskeho súdu pre ľudské práva z 23.11.1983 vo veci Van der Mussele proti Belgicku.
 Proti uzneseniu súdu prvého stupňa podal v zákonnej lehote odvolanie súdny exekútor, ktorým žiadal napadnuté uznesenie zrušiť a vec vrátiť súdu prvého stupňa na nové rozhodnutie.
 Súdny exekútor uviedol, že súd nesprávne posúdil vec, čím omylom súdu nebol dostatočne zistený skutkový stav. Súd prvého stupňa mal exekúciu zastaviť podľa § 57 ods. 1 písm. h) Exekučného poriadku a úhradou trov zaviazať oprávneného v nadväznosti na § 203 ods. 2 v spojení s § 200 ods. 2 Exekučného poriadku. Súd prvého stupňa v rozhodnutí o zastavení exekúcie a pri rozhodovaní o priznaní trov exekúcie, na ktoré má exekútor zákonný nárok, svoje rozhodovanie o nepriznaní trov exekúcie opiera len o nerelevantné odôvodnenie svojho postupu, t.j. prečo trovy exekúcie nepriznáva, pričom zo žiadneho ustanovenia Exekučného poriadku toto oprávnenie nevyplýva. Ďalej súdny exekútor uviedol, že súd prvého stupňa mal najprv samostatným uznesením exekúciu vyhlásiť za neprípustnú a až po právoplatnosti tohto uznesenia mohol rozhodovať o zastavení exekúcie. Prvostupňový súd tým rozhodol predčasne. O uvedenom svedčí aj rozhodnutie Najvyššieho súdu Slovenskej republiky, sp. zn. 3Cdo 113/2005. Podstatou nepriznania trov exekúcie prvostupňovým súdom je skutočnosť, že prvostupňový súd nemôže zaviazať oprávneného na úhradu trov exekúcie preto, že povinný bol vymazaný z obchodného registra bez právneho nástupcu. Súdny exekútor však nesúhlasil s argumentáciou súdu prvého stupňa, podľa ktorej samotná skutočnosť, že povinný stratil spôsobilosť byť účastníkom konania, nemôže mať za následok automatické prenesenie povinnosti znášať trovy exekúcie na oprávneného. Súdny exekútor poukázal na § 196, § 197, § 200, § 203 Exekučného poriadku a nálezy Ústavného súdu Slovenskej republiky, v zmysle ktorých exekútorovi patrí odmena, náhrada hotových výdavkov a náhrada za stratu času, pričom súd je vždy povinný rozhodnúť o trovách exekútora. Súd preto nemá priestor na uváženie ani zužujúci výklad právnej normy. Výklad právneho predpisu nesmie obmedzovať ani brániť v reálnom uplatnení základného práva. Medzera v právnej úprave nemôže mať za následok porušenie základného práva sťažovateľa garantovaného v Ústave SR. Súdny exekútor poukázal na nález Ústavného súdu Slovenskej republiky zo dňa 4.10.2007, spis. zn. II. ÚS 173/06. Exekútor si nevyberá, či exekúciu vykonávať bude alebo nie. V prípade, že oprávnený navrhne vykonávať exekúciu a v návrhu označí konkrétneho exekútora, tento nemá možnosť odmietnuť takto podaný návrh. Nepriznaním trov exekúcie súdnemu exekútorovi dochádza nielen k porušeniu základných práv exekútora ale aj k nezákonnému odňatiu základných práv rozhodnutím súdu. Ak však súd neprizná zákonný nárok exekútorovi na trovy exekúcie, dochádza tým aj k poškodzovaniu štátneho rozpočtu SR, pretože exekútor v daňových veciach uplatňuje iba výdavky, nie aj príjmy, ktoré znižujú základ dane z príjmov, čo následne znižuje aj príjmovú časť štátneho rozpočtu Slovenskej republiky. Súdny exekútor ďalej uviedol, že v dobe rozhodovania existoval ešte jeden účastník exekúcie, ktorý mohol uhradiť trovy exekúcie a Exekučný poriadok neobsahoval ani neobsahuje žiadne ustanovenie, podľa ktorého by súd mohol zastaviť exekúciu len preto, že zanikol povinný. Podľa názoru súdneho exekútora je rozhodnutie Európskeho súdu pre ľudské práva Van der Mussele proti Belgicku pri rozhodovaní všeobecných súdov i Ústavného súdu neaplikovateľné na činnosť vykonávanú súdnymi exekútormi. Súdny exekútor má za to, že súd je vždy povinný v rámci rozhodovacej činnosti rozhodnúť aj o priznaní trov exekúcie, a to z dôvodu, aby boli chránené a garantované práva aj exekútorovi medzinárodným právom, Ústavou SR a zákonom. Profesia súdneho exekútora prináša so sebou aj riziko nezaplatenia odmeny a hotových výdavkov súdnemu exekútorovi, avšak len v prípade zániku oboch účastníkov exekučného konania - oprávneného i povinného. Na záver odvolania dal súdny exekútor do pozornosti súdu účinnosť § 196 Exekučného poriadku od 1.1.2012, podľa ktorého podliehajú od 1.1.2012 zdaniteľnému plneniu všetky príjmy exekútora vo všetkých exekučných konaniach začatých aj pred 1.1.2012.
 Oprávnený vo vyjadrení k odvolaniu zo dňa 25.5.2012 uviedol, že súhlasí s uznesením súdu prvého stupňa.
 Krajský súd ako súd odvolací (§ 10 ods. 1 O.s.p.) , po zistení, že odvolanie podal súdny exekútor v zákonnej lehote, preskúmal uznesenie podľa § 212 ods. 1, 3 O.s.p., ako aj konanie mu predchádzajúce, a to bez nariadenia odvolacieho pojednávania (§ 214 ods. 2 O.s.p.) .
 Súdny exekútor podal jednak odvolanie proti výroku o zastavení exekúcie a jednak proti výroku o povinnosti oprávneného nahradiť súdnemu exekútorovi trovy exekúcie.
 Podľa § 218 ods. 1 písm. c) O.s.p., odvolací súd odmietne odvolanie, ktoré bolo podané niekým, kto na odvolanie nie je oprávnený.
 Čo sa týka prvého z napadnutých výrokov (výrok o zastavení exekúcie) , odvolací súd poukazuje na znenie § 37 ods. l Exekučného poriadku, podľa ktorého súdny exekútor je účastníkom konania iba ak súd rozhoduje o trovách exekúcie. Keďže súdny exekútor podľa uvedeného ustanovenia nie je účastníkom konania o zastavení exekúcie, podľa § 201 O.s.p. nie je osobou oprávnenou na podanie odvolania. Preto odvolací súd odvolanie súdneho exekútora proti výroku o zastavení exekúcie podľa § 218 ods. l písm. b) O.s.p. odmietol a prejednal iba jeho odvolanie proti výroku o trovách exekúcie.
 Odvolanie podané proti druhému z napadnutých výrokov (výrok o náhrade trov exekúcie) , súdny exekútor odôvodnil tým, že nesúhlasí s tým, aby mu súd prvého stupňa nepriznal náhradu trov exekúcie len z dôvodu, že je povinný vymazaný z obchodného registra, nakoľko súdny exekútor má podľa § 196, § 197, § 200, § 203 Exekučného poriadku právo na náhradu trov exekúcie.
 Z obsahu spisu vyplýva, že exekučné konanie bolo začaté dňa 21.2.2007, kedy bol súdnemu exekútorovi doručený návrh oprávneného na vykonanie exekúcie na základe exekučného titulu, a to Platobného výmeru oprávneného, ktorý nadobudol právoplatnosť a vykonateľnosť dňa 14.4.2005.
 Po udelení poverenia na vykonanie exekúcie dňa 13.3.2007 súdny exekútor vydal dňa 28.3.2007 Upovedomenie o začatí exekúcie a vykonal ďalšie úkony za účelom zistenia majetku povinného a uspokojenia pohľadávky oprávneného, t.j. postupoval v exekúcii riadne.
 Odvolací súd z výpisu z Obchodného registra Okresného súdu Košice I zo dňa 12.4.2012 zistil, že povinný bol z obchodného registra vymazaný ku dňu 7.12.2010 a jeho výmazu predchádzalo rozhodnutie Okresného súdu Košice I o zrušení spoločnosti bez likvidácie podľa § 68 ods. 3 písm. c) z dôvodov podľa § 68 ods. 6 zákona č. 513/1991 Zb. Obchodný zákonník (ďalej len Obchodný zákonník ) . Ak došlo k zrušeniu spoločnosti bez likvidácie a bez právneho nástupcu, potom podmienkou zrušenia bez likvidácie bolo, že spoločnosť nemá obchodný majetok, ktorý by postačoval na náhradu primeraných výdavkov a odmeny za výkon funkcie likvidátora (§ 68 ods. 9 Obchodného zákonníka) , a teda ani na úhradu trov exekúcie. Z uvedeného teda vyplýva, že k výmazu povinného z obchodného registra došlo z dôvodu jeho nemajetnosti.
 Súd prvého stupňa zastavil exekúciu podľa § 57 ods. l písm. g) Exekučného poriadku, teda z dôvodu, že exekúcia je neprípustná, pretože je tu iný dôvod, pre ktorý nemožno exekúciu vykonať, ktorým v danej veci je strata hmotnoprávnej aj procesnej spôsobilosti povinného.
 Ako vyplýva z citovaného ustanovenia § 197 ods. 1 Exekučného poriadku pravidlom je, že trovy exekúcie znáša alebo nahrádza povinný, pokiaľ nenastane výnimočná situácia, že ich nahrádza oprávnený. Takúto situáciu predpokladá § 203 Exekučného poriadku, podľa ktorého oprávnený hradí trovy exekúcie v prípade, ak k jej zastaveniu dôjde zavinením oprávneného alebo ak sa exekúcia zastaví z dôvodu, že majetok povinného nestačí ani na úhradu trov exekúcie.
 Rozhodnutie o tom, kto znáša trovy exekúcie, teda závisí od dôvodu zastavenia posudzovanej exekúcie. V predmetnej veci bola exekúcia zastavená z dôvodu výmazu povinného pre jeho nemajetnosť. Najvyšší súd Slovenskej republiky vo svojom rozhodnutí konštatoval, že v prípade, ak súd zistí nedostatok majetku u povinného a konkurzné konanie pre nedostatok majetku dlžníka zastaví, prichádza do úvahy zastavenie exekúcie podľa § 57 ods. 1 písm. h) Exekučného poriadku z dôvodu, že majetok povinného nestačí ani na úhradu trov exekúcie, a nie podľa § 57 ods. 1 písm. g) Exekučného poriadku z dôvodu existencie iného dôvodu, pre ktorý nemožno exekúciu vykonať. V takomto prípade znáša trovy exekúcie oprávnený, nakoľko podľa § 203 ods. 2 prvá veta Exekučného poriadku ak sa exekúcia zastaví z dôvodu, že majetok povinného nestačí ani na úhradu trov exekúcie, znáša ich oprávnený. Za danej situácie teda nie je potrebné posudzovať, či oprávnený zavinil zastavenie exekúcie podľa § 203 ods. 1 Exekučného poriadku, keďže toto ustanovenie sa na náhradu trov exekúcie v posudzovanom prípade neaplikuje.
 Súd prvého stupňa preto nepostupoval správne, ak súdnemu exekútorovi náhradu trov exekúcie nepriznal a nezaviazal oprávneného na ich náhradu.
 Súdny exekútor si vyčíslil trovy exekúcie podaním zo dňa 2.4.2012.
 Proti výroku o náhrade trov exekúcie je v zmysle § 58 ods. 5 Exekučného poriadku prípustné odvolanie. Pokiaľ by o náhrade trov exekúcie rozhodol odvolací súd, účastníkom konania by sa tým odňala možnosť podať odvolanie proti predmetnému rozhodnutiu a tým aj možnosť konať pred súdom.
 Na základe takto zisteného skutkového a právneho stavu odvolací súd uznesenie súdu prvého stupňa podľa § 221 ods. 1 písm. g) O.s.p. zrušil a v rozsahu zrušenia vrátil vec súdu prvého stupňa na ďalšie konanie, v ktorom posúdi oprávnenosť súdnym exekútorom vyúčtovaných trov exekúcie a skutočnosť, či sú uplatnené v súlade s právnou úpravou.


type: legislation

text:
 AN COIMISIÚN EORPACH
 An Bhruiséil,18.11.2015
 COM(2015) 496 final
 2015/0239(COD)
 Togra le haghaidh
 RIALACHÁN Ó PHARLAIMINT NA hEORPA AGUS ÓN gCOMHAIRLE
 maidir le staidreamh Eorpach i ndáil le praghsanna gáis nádúrtha agus leictreachais agus lena nx001eaisghairtear Treoir 2008/92/CE ó Pharlaimint na hEorpa agus ón gComhairle maidir le nós imeachta Comhphobail chun trédhearcacht praghsanna gáis agus leictreachais a ghearrtar ar an úsáideoir deiridh tionsclaíoch a fheabhsú
 (Téacs atá ábhartha maidir leis an LEE)
 MEABHRÁN MÍNIÚCHÁIN
 1.COMHTHÉACS AN TOGRA
 •Forais agus cuspóirí an togra
 Bailíonn an Coimisiún (Eurostat) sonraí i dtaobh praghsanna gáis nádúrtha agus leictreachais le haghaidh úsáideoirí deiridh tionsclaíocha (custaiméirí neamhtheaghlaigh deiridh). Tá praghsanna le haghaidh úsáideoirí deiridh tionsclaíocha faoi rialú reachtaíochta ó 1990 amach, agus tá siad faoi láthair faoi rialú Threoir 2008/92/CE, lena naisghairtear Treoir 90/377/CEE. Bailíonn na húdaráis náisiúnta sonraí i dtaobh praghsanna do chustaiméirí teaghlaigh ar bhonn comhaontú deonach. Chuir na húdaráis náisiúnta in iúl don Choimisiún go bhfuil roinnt soláthróirí sonraí (cuideachtaí gáis nádúrtha agus leictreachais), i ngeall ar laincisí atá orthu ó thaobh airgeadais agus acmhainní daonna de, ag ceistiú ar chóir leanúint de bheith ag bailiú na sonraí sin.
 Ag an gComhairle Eorpach an 22 Bealtaine 2013 maidir le fuinneamh agus cánachas, dúirt na cinn stáit agus rialtais gur chóir beartais fuinnimh an Aontais Eorpaigh a bheith dírithe ar fhuinneamh inacmhainne ar phraghas iomaíoch a sholáthar do theaghlaigh agus do chuideachtaí ar bhealach slán inbhuanaithe. Dá bhrí sin, iarradh ar an gCoimisiún anailís a dhéanamh ar 'chomhdhéanamh agus ar thiomántóirí praghsanna agus costais fuinnimh sna Ballstáit'. Bhí an anailís ceaptha díriú ar leibhéal amháin ar thionchar praghsanna fuinnimh ar theaghlaigh, ar fhiontair bheaga agus mheánmhéide agus ar thionscail dianúsáide fuinnimh agus, ar leibhéal níos cuimsithí, bhí sí ceaptha cumas iomaíochta an Aontais Eorpaigh a mheas i gcomparáid lena gcontrapháirteanna eacnamaíocha ar fud an domhain.
 Bhailigh an Coimisiún, tar éis go bhfaca sé go raibh breis sonraí mionsonraithe maidir le praghsanna ag teastáil don anailís seo, bhailigh sé an fhaisnéis ba ghá ó na 28 mBallstát ar bhonn comhaontú deonach. I mí Eanáir 2014, cuireadh faoi bhráid na Comhairle tuarascáil ina raibh anailís mhionsonraithe ar chomhpháirteanna praghsanna gáis nádúrtha agus leictreachais.
 In 2014, rinne lucht déanta beartas iarratais cúpla uair ar staidreamh oifigiúil níos mionsonraithe i ndáil le praghsanna gáis nádúrtha agus leictreachais. Ag cruinniú a thionól an Chomhairle Iompair, Teileachumarsáide agus Fuinnimh an 13 Meitheamh 2014, d'aithin an Chomhairle sin go raibh tionchar diúltach ag praghsanna agus costais fuinnimh atá ard cheana féin agus ag praghsanna agus costais atá ag ardú ar chumas iomaíochta na hEorpa ar fud an domhain agus ar chaighdeán maireachtála na gcustaiméirí aonair. Ar an ábhar sin, d'iarr an Chomhairle Iompair, Teileachumarsáide agus Fuinnimh ar an gCoimisiún athbhreithniú a dhéanamh ar phraghsanna agus costais fuinnimh agus ar chustaiméirí faoi 2016.
 Ghlac an Coimisiún Eorpach Pacáiste an Aontais Fuinnimh an 25 Feabhra 2015. I gceann de bhearta Phacáiste an Aontais Fuinnimh sa chaibidil a bhaineann leis an margadh inmheánach, leagtar amach go mbeidh anailís ar phraghsanna agus costais fuinnimh le déanamh in 2016 agus gach dhá bhliain ina dhiaidh sin.
 Tá tacar breise fo-chomhpháirteanna de chánacha agus tobhaigh agus de phraghsanna gréasán a bhaineann le gás nádúrtha agus leictreachais tarraingthe suas a léiríonn spriocanna Phacáiste an Aontais Fuinnimh agus, go háirithe, díríonn siad ar an ngá atá le trédhearcacht níos mó i ndáil le costais agus praghsanna fuinnimh dá dtagraítear i bpointe gníomhaíochta 8 den Phacáiste.
 •Comhsheasmhacht le beartas atá ann cheana féin sa réimse seo
 Ag an gComhairle Eorpach i Meitheamh 2014 athdhearbhaíodh an gá atá le margadh aonair an Aontais Eorpaigh a neartú, le hiomaíochas agus trédhearcacht ar an margadh gáis a fheabhsú agus le comhtháthú mhargadh fuinnimh na hEorpa a chur i gcrích. D'iarr an Chomhairle freisin tuilleadh anailíse a dhéanamh ar chomhtháthú an mhargaidh ó thaobh éifeachtúlachta agus slándála fuinnimh de.
 •Comhsheasmhacht le beartais eile an Aontais Eorpaigh
 Ghlac an Coimisiún Pacáiste an Aontais Fuinnimh an 25 Feabhra 2015. Mar thoradh air sin, soláthróidh an Coimisiún, ó 2016 amach, sonraí i dtaobh praghsanna agus costais fuinnimh (cánacha agus fóirdheontais san áireamh). Beidh an miondealú sin ar phraghsanna agus costais fuinnimh ina chuidiú don Choimisiún le faireachán a dhéanamh ar an margadh fuinnimh.
 2.BUNÚS DLÍ, COIMHDEACHT AGUS COMHRÉIREACHT
 •Bunús dlí
 Airteagal 338(1) den Chonradh ar Fheidhmiú an Aontais Eorpaigh.
 •Coimhdeacht (i gcás freagrachtaí nach freagrachtaí eisiacha iad)
 Úsáideann an Coimisiún (Eurostat) modheolaíocht ar leith chun sonraí i dtaobh praghsanna gáis nádúrtha agus leictreachais a bhailiú i ngach Ballstát ar modheolaíocht í is féidir a úsáid chun praghsanna a chur i gcomparáid idir na Ballstáit. Is gá na sonraí sin i dtaobh praghsanna a bhailiú ar leibhéal an Aontais Eorpaigh chun a áirithiú go bhfuil na sonraí iontaofa agus inchomparáide sna Ballstáit ar fad, agus chun sonraí an Aontais agus an limistéir euro a chur le chéile. Ar leibhéal na mBallstát, is iad na húdaráis náisiúnta ábhartha a bhailíonn na sonraí i dtaobh praghsanna agus is é Eurostat a scaipeann ina dhiaidh sin iad.
 •Comhréireacht
 Cumhdóidh an gníomh dlí atá beartaithe bailiú sonraí i dtaobh praghsanna gáis nádúrtha agus leictreachais don earnáil teaghlaigh agus don earnáil neamhtheaghlaigh. Go dtí seo bailíodh sonraí i dtaobh praghsanna don earnáil thionsclaíoch i gcomhréir le Treoir 2008/92/CE, ach bailíodh sonraí i dtaobh praghsanna don earnáil teaghlaigh ar bhonn comhaontú deonach. I ngeall ar a chasta agus atá an margadh fuinnimh inmheánach anois, tá sé ag éirí níos deacra sonraí iontaofa cothrom le dáta a fháil i dtaobh praghsanna gáis agus leictreachais in éagmais oibleagáidí atá ceangailteach ó taobh dlí a bheith i bhfeidhm i dtaobh na sonraí sin a sholáthar, go háirithe i gcás na hearnála teaghlaigh. Is é an difríocht idir an gníomh dlí atá beartaithe agus an méid atá i dTreoir 2008/92/CE ná go gcumhdófar freisin na sonraí atá á mbailiú ar bhonn deonach faoi láthair. Ní théann sin thar a bhfuil riachtanach chun na cuspóirí sin a ghnóthú.
 •An ionstraim dlí atá roghnaithe
 Más é Rialachán ó Pharlaimint na hEorpa agus ón gComhairle an ionstraim dlí a roghnaítear, beidh an cur chun feidhme pras, rianúil agus comhchuibhithe ar fud an Aontais Eorpaigh.
 3.TORTHAÍ NA MEASTÓIREACHTAÍ EX POST, NA gCOMHAIRLIÚCHÁN LEIS NA PÁIRTITHE LEASMHARA AGUS NA MEASÚNUITHE TIONCHAIR
 •Meastóireachtaí ex-post/seiceálacha oiriúnachta ar reachtaíocht atá ann cheana
 Ní chumhdaíonn an reachtaíocht is infheidhme atá ann cheana (Treoir 2008/92/CE) ach bailiú sonraí i dtaobh praghsanna gáis nádúrtha agus leictreachais don earnáil thionsclaíoch. An mhodheolaíocht atá in úsáid (a tugadh isteach in 2007) chun na sonraí i dtaobh phraghsanna a bhailiú, bhí sí éifeachtach go dtí seo.
 •Comhairliúcháin leis na geallsealbhóirí
 Chuaigh Eurostat i gcomhairle le comhaltaí den Ghrúpa Oibre um Staidreamh Eorpach i scríbhinn in Eanáir 2015. Cuireadh a dtráchtaí agus a moltaí san áireamh. I ngeall ar an gcomhairliúchán sin i scríbhinn leis an nGrúpa Oibre um Staidreamh Eorpach tháinig laghdú ar an líon fo-chomhpháirteanna de chánacha agus tobhaigh a bhí ann (ó 11 go 6 fhochomhpháirt) agus tháinig laghdú suntasach ar an líon sonraí i dtaobh praghsanna gréasán gáis nádúrtha agus leictreachais a bhí le tuairisciú. Chuathas i gcomhairle i scríbhinn le baill den ghrúpa Stiúrthóirí Staidrimh agus Cuntas Earnála agus Comhshaoil i mBealtaine agus Meitheamh 2015, agus a bhuí leis an gcomhairliúcháin sin, cuireadh síneadh leis an spriocdháta le maolú a iarraidh ar thuairisciú sonraí i dtaobh comhpháirteanna agus/nó fo-chomhpháirteanna praghsanna. I gcás praghsanna gáis nádúrtha san earnáil teaghlaigh, bunaíodh tairseach chun go bhféadfaí tíortha ina bhfuil tomhaltas teaghlaigh gáis nádúrtha íseal a dhíolmhú. Tíolacadh an dréacht leasaithe ag cruinniú grúpa de na Stiúrthóirí Staidrimh agus Cuntas Earnála agus Comhshaoil an 11 Meitheamh 2015 agus ag cruinniú den Ghrúpa Oibre um Staidreamh Eorpach an 24 Meitheamh 2015.
 •Comhairle saineolaithe a bhailiú agus a úsáid
 Chuaigh Eurostat i gcomhairle le Eurogas agus Eurelectric, dhá chomhlachas atá gníomhach sna hearnálacha gáis agus leictreachais, i dtaobh a indéanta agus atá sé sonraí a bhailiú. Cuireadh san áireamh na moltaí a rinne siad maidir le faisnéis a bheith ar fáil faoi fhochomhpháirteanna praghsanna na ngréasán gáis nádúrtha agus leictreachais.
 •Oiriúnacht rialála agus simpliú
 Ní thiocfaidh méadú suntasach ar an ualach riaracháin do na húdaráis tuairiscithe ná don Choimisiún mar cheana féin déantar formhór na sonraí i dtaobh praghsanna a thuairisciú ar bhonn deonach. Cé gur cuireadh roinnt fo-chomhpháirteanna de chánacha agus praghsanna gréasán leis an liosta de na sonraí atá le bailiú, níltear ach á mbailiú uair gach trí bliana anois seachas a bheith á mbailiú gach bliain. Is dócha nach dtiocfaidh athrú ar an ualach riaracháin foriomlán dá bhrí sin.
 •Measúnú tionchair
 Ní dhearnadh aon mheasúnú tionchair don togra seo toisc nach ndéanfaidh sé aon athrú suntasach ar ghníomhaíochtaí na núdarás tuairiscithe ná an Choimisiúin. Leagtar amach na cúiseanna mionsonraithe gan measúnú tionchair a dhéanamh i dtreochlár an Choimisiúin atá foilsithe ar shuíomh gréasáin an Choimisiúin: http://ec.europa.eu/smart-regulation/impact/planned_ia/docs/2014_estat_001_roadmap_electricityprices.pdf.
 •Cearta bunúsacha
 Neamhbhainteach.
 4.IMPLEACHTAÍ BUISÉADACHA
 Níl aon impleachtaí ag an togra do bhuiséad an Aontais. Ós rud é nach dtiocfaidh aon mhéadú suntasach ar na gníomhaíochtaí, ní bheidh aon chostais bhreise ann.
 5.GNÉITHE EILE
 •Pleananna cur chun feidhme agus socruithe faireacháin, meastóireachta agus tuairiscithe
 Níl ann dóibh.
 •Doiciméid mhíniúcháin (i gcás treoracha)
 Neamhbhainteach.
 •Míniú mionsonraithe ar fhorálacha sonracha an togra
 Foinse thábhachtach faisnéise do lucht déanta beartas san Eoraip iad sonraí staidrimh atá iontaofa tráthúil iomlán i dtaobh praghsanna gáis nádúrtha agus leictreachais. Toisc go ndéantar sonraí i dtaobh praghsanna gáis nádúrtha agus leictreachais don earnáil teaghlaigh a bhailiú ar bhonn deonach, d'fhéadfadh sé go gcinnfidh soláthróirí sonraí aonair (cuideachtaí leictreachais nó gáis) gan leanúint leis sin a thuilleadh. Toisc go mbeidh bailiú sonraí cumhdaithe faoi chreat dlí, cinnteofar go leanfar den tuairisciú.
 Chun anailís a dhéanamh ar na príomhthiomántóirí praghsanna do leictreachas agus do ghás nádúrtha, ní leor breathnú ar phraghsanna deiridh gáis agus leictreachais agus ar phraghsanna gréasán, cánacha agus táirgí amháin. Chun na tiomántóirí praghsanna a aithint, is gá tacar athróg (fo-chomhpháirteanna) a chur leis na sonraí a bhailítear agus beifear in ann, dá bharr sin, anailís níos mionsonraithe a dhéanamh ar na sonraí a bhailítear ar bhonn modheolaíocht comhchuibhithe.
 An Limistéar Eorpach Eacnamaíoch
 Ábhar a bhaineann leis an Limistéar Eorpach Eacnamaíoch (LEE) atá sa ghníomh atá beartaithe agus ba cheart, dá bhrí sin, LEE a chuimsiú ann.
 2015/0239 (COD)
 Togra le haghaidh
 RIALACHÁN Ó PHARLAIMINT NA hEORPA AGUS ÓN gCOMHAIRLE
 maidir le staidreamh Eorpach i ndáil le praghsanna gáis nádúrtha agus leictreachais agus lena naisghairtear Treoir 2008/92/CE ó Pharlaimint na hEorpa agus ón gComhairle maidir le nós imeachta Comhphobail chun trédhearcacht praghsanna gáis agus leictreachais a ghearrtar ar an úsáideoir deiridh tionsclaíoch a fheabhsú
 (Téacs atá ábhartha maidir leis an LEE)
 TÁ PARLAIMINT NA hEORPA AGUS COMHAIRLE AN AONTAIS EORPAIGH
 Ag féachaint don Chonradh ar Fheidhmiú an Aontais Eorpaigh, agus go háirithe Airteagal 338(1) de,
 Ag féachaint don togra ón gCoimisiún Eorpach,
 Tar éis an dréachtghníomh reachtach a chur chuig na parlaimintí náisiúnta,
 Ag gníomhú dóibh i gcomhréir leis an ngnáthnós imeachta reachtach
 1
 ,
 De bharr an méid seo a leanas:
 (1)Is iad cumas iomaíochta, inbhuanaitheacht agus slándáil fuinnimh na spriocanna uileghabhálacha atá ag teastáil le haghaidh Aontas Fuinnimh athléimneach a chuireann beartas réamhbhreathnaitheach um athrú aeráide i bhfeidhm.
 (2)Is gá an fhaisnéis faoi na praghsanna gáis nádúrtha agus leictreachais a ghearrtar ar chustaiméirí deiridh a bheith ar ardcháilíocht, inchomparáide, cothrom le dáta, iontaofa agus comhchuibhithe chun beartais an Aontais Fuinnimh a dhréachtú agus chun faireachán a dhéanamh ar mhargaí fuinnimh na mBallstát.
 (3)Féachtar leis an Rialachán seo staidreamh Eorpach a sholáthar ar a mbeidh beartais fuinnimh bunaithe, go háirithe ar mhaithe le margadh fuinnimh a bheidh comhtháite ina iomláine a cheapadh do chustaiméirí. Chun comhtháthú an mhargaidh a fheabhsú, tá níos mó trédhearcachta ag teastáil i dtaobh costais agus praghsanna fuinnimh, agus i dtaobh leibhéal na tacaíochta poiblí.
 (4)Go dtí seo, bhí creat coiteann ann faoi Threoir 2008/92/CE ó Pharlaimint na hEorpa agus ón gComhairle
 2
 chun staidreamh inchomparáide i ndáil le praghsanna miondíola gáis nádúrtha agus leictreachais a ghearrtar ar chustaiméirí tionsclaíocha san Aontas a tháirgeadh, a tharchur agus a scaipeadh.
 (5)Go nuige seo, bailíodh na sonraí i dtaobh na bpraghsanna miondíola gáis nádúrtha agus leictreachais a ghearrtar ar chustaiméirí deiridh san earnáil teaghlaigh ar bhonn comhaontú deonach.
 (6)I ngeall ar a chasta agus atá an margadh fuinnimh inmheánach anois, tá sé ag éirí níos deacra sonraí iontaofa cothrom le dáta a fháil i dtaobh praghsanna gáis agus leictreachais in éagmais oibleagáidí atá ceangailteach ó taobh dlí a bheith i bhfeidhm na sonraí sin a sholáthar, go háirithe i gcás na hearnála teaghlaigh.
 (7)Chun ardcháilíocht sonraí i dtaobh praghsanna a áirithiú don earnáil teaghlaigh agus don earnáil neamhtheaghlaigh, ba cheart bailiú an dá chineál sonraí sin a chumhdach faoi ghníomh dlí.
 (8)I bhformhór na dtíortha, is iad rialtóirí fuinnimh a chuireann sonraí i dtaobh córais tarchuir ar fáil. Mar sin féin, tá líon i bhfad níos mó tiomsaitheoirí sonraí i gceist chun costais dáileacháin a fhiosrú agus meastar gur dúshlánaí an tuairisciú sonraí i mBallstáit áirithe. I bhfianaise a thábhachtaí agus atá costais dáileacháin agus an gá atá le trédhearcacht sa chás seo, ní foláir modheolaíocht fhónta a úsáid chun an córas bailithe sonraí a chomhchuibhiú.
 (9)Ba cheart an margadh a bheith trédhearcach agus sonraí neamhrúnda i dtaobh praghsanna a bheith á scaipeadh go forleathan de bharr an chórais um bandaí tomhaltais atá in úsáid ag an gCoimisiún (Eurostat) ina bhfoilseacháin maidir le praghsanna, agus ba cheart go mbeifí in ann praghsanna comhiomlána a ríomh ar an gcaoi sin freisin.
 (10)Foráiltear le Rialachán (CE) Uimh. 223/2009 ó Pharlaimint na hEorpa agus ón gComhairle
 3
 go ndéanfar bailiú staidrimh i gcomhréir leis na prionsabail seo: neamhchlaontacht, trédhearcacht, iontaofacht, oibiachtúlacht, neamhspleáchas gairmiúil agus éifeachtúlacht costas, agus go ndéanfar rúndacht an staidrimh a chosaint ag an am céanna.
 (11)Ba cheart a bheith in ann comparáidí a dhéanamh le praghsanna tráchtearraí fuinnimh eile a bhuí leis an bhfaisnéis faoi na praghsanna a ghearrtar ar chustaiméirí deiridh gáis nádúrtha agus leictreachais.
 (12)Ba cheart faisnéis faoi bhailiú sonraí i dtaobh praghsanna agus cáilíochta a chur ar fáil mar chuid de nós imeachta tuairiscithe caighdeánach.
 (13)Is cuid riachtanach de staidreamh i ndáil le praghsanna gáis nádúrtha agus leictreachais iad mionsonraí i dtaobh miondealú bandaí tomhaltais agus a sciaranna den mhargadh.
 (14)Ní féidir anailís a dhéanamh ar phraghsanna ach amháin má tá staidreamh oifigiúil ar ardcháilíocht ar fáil ó na Ballstáit i dtaca leis na comhpháirteanna agus na fochomhpháirteanna éagsúla de phraghsanna gáis nádúrtha agus leictreachais. Beifear in ann anailís a dhéanamh ar thionchar na ngnéithe éagsúla ar na praghsanna deiridh a bhuí le modheolaíocht athbhreithnithe lena ndéantar miondealú mionsonraithe ar chomhpháirteanna agus fo-chomhpháirteanna éagsúla praghsanna gáis nádúrtha agus leictreachais a ghearrtar ar chustaiméirí deiridh.
 (15)Ba cheart an fhaisnéis chuí a bheith ag an gCoimisiún (Eurostat), a bhuí leis na sonraí a chuirtear ar fáil dóibh i dtaobh praghsanna agus coinníollacha díola le haghaidh custaiméirí deiridh agus an miondealú a dhéantar ar an líon custaiméirí deiridh de réir tomhaltais i ngach banda tomhaltais, le bearta nó tograí cuí a chinneadh i dtaca le beartais fuinnimh.
 (16)Is gá tuiscint mhaith ar na cánacha agus ar na muirir i ngach Ballstát chun trédhearcacht praghsanna a áirithiú. Tuigtear a thábhachtaí agus atá sé na sonraí a mhiondealú de réir na gcatagóirí seo a leanas: costais ghréasán, muirir, cánacha, tobhaigh agus táillí.
 (17)Ba cheart na Ballstáit ina bhfuil tomhaltas gáis nádúrtha ina chéatadán íseal de thomhaltas fuinnimh deiridh na dteaghlach, ba cheart iad a dhíolmhú ón gceanglas sonraí i dtaobh praghsanna gáis nádúrtha do chustaiméirí teaghlaigh deiridh a sholáthar.
 (18)Chun iontaofacht sonraí a fheabhsú, ba cheart don Choimisiún (Eurostat), i gcomhar leis na Ballstáit, an mhodheolaíocht chun sonraí a bhailiú agus a phróiseáil a mheas, agus a fheabhsú más gá, ar bhealach beacht, agus é a thabhairt i gcomhréir leis an gcreat rialachais maidir le staidreamh. Ba cheart tuarascálacha cáilíochta a ullmhú agus cáilíocht na sonraí i dtaobh praghsanna a mheas go minic, dá bhrí sin.
 (19)Ar bhonn iarraidh ó Bhallstát a bhfuil údar cuí leis, féadfaidh an Coimisiún maoluithe a thabhairt do na Ballstáit i ndáil le ceanglais áirithe i gcás ina dteastódh coigeartuithe móra ar chóras staidrimh náisiúnta Ballstáit chun an Rialachán seo a chur i bhfeidhm agus nuair is dócha go mbeadh ualach suntasach breise ar fhreagróirí dá bhrí sin.
 (20)Chun ardcháilíocht na sonraí a sholáthraíonn na Ballstáit a chaomhnú, ba cheart an chumhacht chun gníomhartha a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh a tharmligean don Choimisiún, d'fhonn na tairseacha a bhféadfadh feidhm a bheith leo i ndáil leis an margadh gáis nádúrtha a choigeartú. Tá sé tábhachtach, go háirithe, go rachadh an Coimisiún i mbun comhairliúcháin iomchuí le linn a chuid ullmhúcháin, lena náirítear ar leibhéal saineolaithe. Ba cheart don Choimisiún, le linn dó gníomhartha tarmligthe a ullmhú agus a tharraingt suas, a áirithiú go ndéanfar doiciméid ábhartha a chur chuig Parlaimint na hEorpa agus chuig an gComhairle ar bhealach comhuaineach, tráthúil agus iomchuí.
 (21)Ba cheart don Choimisiún a áirithiú nach gcuirfidh na gníomhartha tarmligthe sin ualach suntasach riaracháin breise ar na Ballstáit ná ar na freagróirí.
 (22)Chun coinníollacha aonfhoirmeacha a áirithiú maidir leis an Rialachán a chur chun feidhme, ba cheart cumhachtaí cur chun feidhme a thabhairt don Choimisiún maidir leis an bhformáid agus na socruithe i dtaca leis na sonraí a tharchur, na ceanglais do na tuarascálacha cáilíochta, struchtúr agus inchomparáideacht na dtuarascálacha sin agus i dtaca le maoluithe a thabhairt. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún.
 (23)Déantar Treoir 2008/92/CE a aisghairm.
 (24)Chuathas i gcomhairle leis an gCoiste um an gCóras Staidrimh Eorpach.
 TAR ÉIS AN RIALACHÁN SEO A GHLACADH:
 Airteagal 1
 Ábhar
 Bunaítear leis an Rialachán seo creat coiteann chun staidreamh inchomparáideach Eorpach i ndáil le praghsanna gáis nádúrtha agus leictreachais do chustaiméirí teaghlaigh agus custaiméirí neamhtheaghlaigh deiridh san Aontas Eorpach a fhorbairt, a tháirgeadh agus a scaipeadh.
 Airteagal 2
 Sainmhínithe
 Chun críocha an Rialacháin seo, beidh feidhm ag na sainmhínithe seo a leanas:
 (1)beidh an chiall chéanna le 'teaghlach', 'tomhaltas deiridh fuinnimh' agus 'uaththáirgeoirí' agus atá ag na téarmaí sin in Iarscríbhinn A a ghabhann le Rialachán (CE) Uimh. 1099/2008 ó Pharlaimint na hEorpa agus ón gComhairle
 4
 ;
 (2)beidh an chiall chéanna le 'custaiméir', 'custaiméir deiridh', 'custaiméir teaghlaigh', 'custaiméir neamhtheaghlaigh', 'tarchur', 'dáileadh' agus 'soláthar' i ndáil le leictreachas agus atá ag na téarmaí sin i dTreoir 2009/72/CE ó Pharlaimint na hEorpa agus ón gComhairle
 5
 , nuair a úsáidtear i gcomhthéacs an leictreachais iad;
 (3)beidh an chiall chéanna le 'custaiméir', 'custaiméir deiridh', 'custaiméir teaghlaigh', 'custaiméir neamhtheaghlaigh', 'tarchur', 'dáileadh' agus 'soláthar' i ndáil le gás nádúrtha agus atá ag na téarmaí sin i dTreoir 2009/73/CE ó Pharlaimint na hEorpa agus ón gComhairle
 6
 , nuair a úsáidtear i gcomhthéacs an gháis nádúrtha iad;
 (4)ciallaíonn 'comhpháirt an ghréasáin' costais ghréasáin dáileacháin agus tarchuir le chéile, mar a luaitear i bpointe 6 d'Iarscríbhinn I agus i bpointe 5 d'Iarscríbhinn II.
 Airteagal 3
 Foinsí sonraí
 Agus an prionsabal maidir leis an ualach ar fhreagróirí a laghdú agus prionsabal an tsimplithe riaracháin á chur i bhfeidhm acu, tiomsóidh na Ballstáit sonraí i dtaobh praghsanna gáis nádúrtha agus leictreachais, agus a bhfo-chomhpháirteanna, de chostais agus cánacha gréasán, agus na tobhaigh, táillí agus na muirir dá dtagraítear in Iarscríbhinn I agus in Iarscríbhinn II, agus i dtaobh méideanna tomhaltais agus bainfidh siad úsáid as na foinsí seo thíos chun tuarascáil cáilíochta a tharraingt suas:
 (a)suirbhéanna sonracha staidrimh a bhaineann le praghsanna miondíola gáis nádúrtha agus leictreachais atá dírithe ar tháirgeoirí nó ar thrádálaithe, ar oibreoirí córas tarchuir agus dáileacháin, ar allmhaireoirí nó onnmhaireoirí táirgí fuinnimh, agus ar ghnóthais soláthair;
 (b)suirbhéanna staidrimh eile atá dírithe ar chustaiméirí san earnáil teaghlaigh agus custaiméirí deiridh san earnáil neamhtheaghlaigh;
 (c)foinsí riaracháin, amhail na foinsí atá ag rialtóirí náisiúnta na margaí gáis nádúrtha agus leictreachais;
 (d)foinsí eile a chuireann i bhfeidhm nósanna imeachta fónta maidir le meastachán ar staidreamh.
 Airteagal 4
 Cumhdach
 (1)Áiritheoidh na Ballstáit gur córas ionadaíoch an córas um shonraí a bhailiú agus a thiomsú.
 (2)Ní bheidh de cheangal ar na Ballstáit sonraí i dtaobh praghsanna gáis nádúrtha le haghaidh custaiméirí teaghlaigh a tharchur chuig an gCoimisiún (Eurostat) má tá tomhaltas gáis nádúrtha san earnáil teaghlaigh faoi bhun thairseach 1 % den tomhaltas iomlán náisiúnta fuinnimh san earnáil teaghlaigh. Déanfaidh an Coimisiún (Eurostat) athbhreithniú rialta, gach trí bliana ar a laghad, ar cé na Ballstáit atá díolmhaithe ón gceangal sonraí a tharchur de réir tomhaltas gáis nádúrtha in earnáil teaghlaigh a dtíre.
 (3)Cumhachtófar don Choimisiún gníomhartha tarmligthe a ghlacadh i gcomhréir le hAirteagal 10, agus treochtaí eacnamaíocha agus teicniúla á gcur san áireamh, maidir le coigeartú na tairsí.
 Airteagal 5
 Sonraí a tharchur
 (4)Cuirfidh na Ballstáit na sonraí mar atá leagtha amach in Iarscríbhinn I agus in Iarscríbhinn II ar fáil don Choimisiún (Eurostat).
 (1)Bunóidh agus glacfaidh an Coimisiún (trí bhíthin gníomhartha cur chun feidhme) an fhormáid agus na socruithe chun na sonraí atá leagtha amach sna hIarscríbhinní a tharchur. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in Airteagal 11(2).
 Airteagal 6
 Tréimhse tagartha agus minicíocht tarchuir
 (1)Tiomsóidh na Ballstáit na sonraí ar fad atá sonraithe in Iarscríbhinní an Rialacháin seo ó thús na bliana féilire tar éis an Rialachán seo a ghlacadh, agus cuirfidh siad sonraí ar fáil don Choimisiún (Eurostat) faoi cheann trí mhí ó dheireadh na tréimhse tagartha.
 (2)Déanfar an tarchur:
 (a)
 ar bhonn bliantúil (Eanáir go Nollaig) i gcás na sonraí dá dtagraítear i bpointe 6(a) agus i bpointe 7 d'Iarscríbhinn I agus i bpointe 5(a) agus i bpointe 6 d'Iarscríbhinn II;
 (b)dhá uair sa bhliain (Eanáir go Meitheamh agus Iúil go Nollaig) i gcás na sonraí dá dtagraítear i bpointe 6(b) d'Iarscríbhinn I agus i bpointe 5(b) d'Iarscríbhinn II.
 Airteagal 7
 Measúnú cáilíochta agus tuarascálacha cáilíochta
 (1)Áiritheoidh na Ballstáit cáilíocht na sonraí i gcomhréir leis na critéir cháilíochta dá dtagraítear in Airteagal 12(1) de Rialachán (CE) Uimh. 223/2009.
 (2)Cuirfidh na Ballstáit an Coimisiún (Eurostat) ar an eolas, gan mhoill, faoi aon athruithe sa mhodheolaíocht nó faoi aon athruithe eile a d'fhéadfadh tionchar suntasach a bheith acu ar staidreamh i ndáil le praghsanna gáis nádúrtha agus leictreachais, agus ar aon chor, tráth nach déanaí ná mí amháin tar éis an tathrú sin a dhéanamh.
 (3)Gach trí bliana, cuirfidh na Ballstáit tuarascáil cáilíochta ar na sonraí faoi bhráid an Choimisiúin (Eurostat) agus léireofar ann an chaoi a ríomhtar na sonraí sin. Áireofar sa tuarascáil sin faisnéis faoi raon feidhme agus bailiú na sonraí, na critéir ríomha, an mhodheolaíocht agus na foinsí sonraí a úsáideadh, agus aon athrú ar na foinsí nó ar an modheolaíocht.
 (4)Déanfaidh an Coimisiún (Eurostat) cáilíocht na sonraí tarchurtha agus an fhaisnéis a chuirtear ar fáil sna tuarascálacha cáilíochta a mheas, agus ullmhóidh sé tuarascáil achoimre ar an measúnú cáilíochta, agus scaipfidh sé an tuarascáil sin.
 (5)I gcás ina naithníonn an Coimisiún (Eurostat) aimhrialtachtaí atá tábhachtach ó thaobh staidrimh de, nó neamhrialtachtaí sna sonraí a chuirtear ar fáil, féadfaidh sé miondealú cuí ar na sonraí a iarraidh ar na húdaráis náisiúnta chomh maith le heolas faoi na modhanna ríomha nó meastóireachta ar a bhfuil na sonraí a cuireadh ar fáil bunaithe d'fhonn na sonraí a mheas agus, más gá, féadfaidh sé a iarraidh go ndéanfaidh an Ballstát lena mbaineann aon sonraí nó aon fhaisnéis a mheastar atá míchruinn a leasú agus a chur isteach arís.
 (6)Cinnfidh an Coimisiún, trí bhíthin gníomhartha cur chun feidhme, na ceanglais do na tuarascálacha cáilíochta agus struchtúr agus inchomparáideacht na dtuarascálacha sin, dá dtagraítear i mír 3. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in Airteagal 11(2).
 Airteagal 8
 Scaipeadh
 Scaipfidh an Coimisiún (Eurostat) staidreamh i ndáil le praghsanna gáis nádúrtha agus leictreachais cúig mhí ar a dhéanaí tar éis dheireadh gach tréimhse tagartha.
 Airteagal 9
 Maoluithe
 (1)Féadfar maoluithe a thabhairt trí bhíthin gníomhartha cur chun feidhme i ndáil le ceanglais áirithe i gcás ina dteastódh coigeartuithe móra ar chóras staidrimh náisiúnta Ballstáit chun an Rialachán seo a chur i bhfeidhm agus nuair is dócha go mbeadh ualach suntasach breise ar fhreagróirí dá bhrí sin. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in Airteagal 11(2) den Rialachán seo tráth nach déanaí ná an [xx-xx-xxx].
 (2)Chun críche mhír 1, tíolacfaidh an Ballstát lena mbaineann iarratas a bhfuil údar cuí leis don Choimisiún tráth nach déanaí ná naoi mí i ndiaidh theacht i bhfeidhm an Rialacháin seo.
 (3)Beidh na maoluithe i bhfeidhm ar feadh na tréimhse is giorra is féidir, tréimhse nach faide ná trí bliana ar a mhéad in aon chás.
 (4)Ballstát dá dtugadh maolú i gcomhréir le mír 1, leanfaidh sé d'fhorálacha ábhartha Threoir 2008/92/CE a chur i bhfeidhm ar feadh thréimhse an mhaolaithe.
 Airteagal 10
 An tarmligean a fheidhmiú
 (1)Is faoi réir na gcoinníollacha a leagtar síos san Airteagal seo a thugtar an chumhacht don Choimisiún gníomhartha tarmligthe a ghlacadh.
 (2)Tabharfar tarmligean na cumhachta dá dtagraítear in Airteagal 4(3) ar feadh tréimhse neamhchinntithe ón [xx-xx-xxx] amach.
 (3)Féadfaidh Parlaimint na hEorpa nó an Chomhairle tarmligean na gcumhachtaí dá dtagraítear in Airteagal 4(3) a chúlghairm tráth ar bith. I gcás cinnidh chun cúlghairm a dhéanamh, cuirfear deireadh le tarmligean na cumhachta atá sonraithe sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta is déanaí a shonrófar sa chinneadh. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana féin.
 (4)A luaithe a ghlacfaidh sé gníomh tarmligthe, tabharfaidh an Coimisiún fógra do Pharlaimint na hEorpa agus don Chomhairle ina leith an tráth céanna.
 (5)Ní thiocfaidh gníomh tarmligthe a ghlactar de bhun Airteagal 4(3) i bhfeidhm ach amháin mura mbeidh aon agóid curtha in iúl ag Parlaimint na hEorpa nó ag an gComhairle laistigh de thréimhse 2 mhí tar éis fógra faoin ngníomh sin a thabhairt do Pharlaimint na hEorpa agus don Chomhairle nó, más rud é, roimh dheireadh na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad aon agóid. Déanfar an tréimhse sin a fhadú dhá mhí ar thionscnamh Pharlaimint na hEorpa nó na Comhairle.
 Airteagal 11
 Nós imeachta coiste
 (1)Déanfaidh an Coiste um an gCóras Staidrimh Eorpach, arna bhunú le Rialachán (CE) Uimh. 223/2009 cúnamh a thabhairt don Choimisiún. Beidh an coiste sin ina choiste de réir bhrí Rialachán (AE) Uimh. 182/2011
 7
 .
 (2)I gcás ina ndéantar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.
 Airteagal 12
 Treoir 2008/92/CE a aisghairm
 (1)Déantar Treoir 2008/92/CE a aisghairm.
 (2)Déanfar tagairtí don Treoir aisghairthe a fhorléiriú mar thagairtí don Rialachán seo.
 Airteagal 13
 Teacht i bhfeidhm
 Tiocfaidh an Rialachán seo i bhfeidhm ar an bhfichiú lá tar éis a fhoilsithe in Iris Oifigiúil an Aontais Eorpaigh.
 Beidh an Rialachán seo ina cheangal go huile agus go hiomlán agus beidh sé infheidhme go díreach sna Ballstáit.
 Arna dhéanamh sa Bhruiséil,
 Thar ceann Pharlaimint na hEorpa
 Thar ceann na Comhairle
 An tUachtarán
 An tUachtarán
 (1)
 Tuairim ó Pharlaimint na hEorpa an ... (nár foilsíodh fós san Iris Oifigiúil) agus Cinneadh ón gComhairle an...
 (2)
 Treoir 2008/92/CE ó Pharlaimint na hEorpa agus ón gComhairle an 22 Deireadh Fómhair 2008 maidir le nós imeachta Comhphobail chun trédhearcacht praghsanna gáis agus leictreachais a ghearrtar ar an úsáideoir deiridh tionsclaíoch a fheabhsú (IO L 298, 7.11.2008, lch. 9).
 (3)
 Rialachán (CE) Uimh. 223/2009 ó Pharlaimint na hEorpa agus ón gComhairle an 11 Márta 2009 maidir le Staidreamh Eorpach agus lena naisghairtear Rialachán (CE, Euratom) Uimh. 1101/2008 ó Pharlaimint na hEorpa agus ón gComhairle maidir le tarchur sonraí atá faoi réir rúndachta staidrimh chuig Oifig Staidrimh na gComhphobal Eorpach., Rialachán (CE) Uimh. 322/97 ón gComhairle maidir le Staidreamh Comhphobail, agus Cinneadh 89/382/CEE, Euratom ón gComhairle lena mbunaítear Coiste um Chláir Staidrimh na gComhphobal Eorpach (IO L 87, 31.3.2009, lch. 164).
 (4)
 Rialachán (CE) Uimh. 1099/2008 ó Pharlaimint na hEorpa agus ón gComhairle an 22 Deireadh Fómhair 2008 maidir le staidreamh i dtaca le fuinneamh (IO L 304, 14.11.2008, lch. 6-11).
 (5)
 Treoir 2009/72/CE ó Pharlaimint na hEorpa agus ón gComhairle an 13 Iúil 2009 maidir le comhrialacha don mhargadh inmheánach sa leictreachas agus lena naisghairtear Treoir 2003/54/CE (IO L 211, 14.8.2009, lch. 55).
 (6)
 Treoir 2009/73/CE ó Pharlaimint na hEorpa agus ón gComhairle an 13 Iúil 2009 maidir le comhrialacha don mhargadh inmheánach sa ghás nádúrtha agus lena naisghairtear Treoir 2003/55/CE (IO L 211, 14.8.2009, lch. 94).
 (7)
 Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí chur chun feidhme ag an gCoimisiún (IO L 55, 28.2.2011, lch. 13).
 ---documentbreak---
 AN COIMISIÚN EORPACH
 An Bhruiséil,18.11.2015
 COM(2015) 496 final
 IARSCRÍBHINNÍ
 a ghabhann leis anTogra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le staidreamh Eorpach i ndáil le praghsanna gáis nádúrtha agus leictreachais agus lena n-aisghairtear Treoir 2008/92/CE ó Pharlaimint na hEorpa agus ón gComhairle maidir le nós imeachta Comhphobail chun trédhearcacht praghsanna gáis agus leictreachais a ghearrtar ar an úsáideoir deiridh tionsclaíoch a fheabhsú
 IARSCRÍBHINNÍ
 IARSCRÍBHINN I — PRAGHSANNA GÁIS NÁDÚRTHA
 Leagtar amach san Iarscríbhinn seo an mhodheolaíocht chun sonraí staidrimh i dtaobh praghsanna gáis nádúrtha do chustaiméirí teaghlaigh agus neamhtheaghlaigh a bhailiú agus a thiomsú.
 1. Praghsanna
 Is iad na praghsanna atá le tuairisciú na praghsanna a ghearrtar ar chustaiméirí deiridh teaghlaigh agus neamhtheaghlaigh a cheannaíonn gás nádúrtha chun a núsáide féin, ar gás é a scaiptear tríd na príomhghréasáin.
 2. Gás nádúrtha
 Is éard is gás nádúrtha ann gás nádúrtha agus breoslaí gásacha eile, amhail bithghás, a mheasctar le gás nádúrtha sa ghréasán tarchuir agus dáileacháin. Ní áirítear breoslaí gásacha eile a scaiptear trí ghréasáin atá tiomnaithe dó sin gan iad a mheascadh le gás nádúrtha (e.g. gás oibreacha gáis, gás soirn cóic, gás fornéise soinneáin agus bithghás).
 3. Aonaid tuairiscithe
 Ní foláir sonraí gach uile custaiméara deiridh teaghlaigh agus neamhtheaghlaigh a úsáideann gás nádúrtha a áireamh, ach ní áirítear custaiméirí nach núsáideann gás ach chun na gcríoch seo:
 giniúint leictreachais i stáisiúin cumhachta nó i stáisiúin cumhachta agus teasa in éineacht; nó
 chun críoch neamhfhuinnimh (e.g. lena úsáid i dtionscal na gceimiceán).
 4. Aonaid tomhais
 Is iad na praghsanna atá le tuairisciú na meánphraghsanna náisiúnta a ghearrtar ar chustaiméirí deiridh neamhtheaghlaigh.
 Sloinntear praghsanna san airgeadra náisiúnta in aghaidh an ghigigiúil (GJ). Tomhaistear an taonad fuinnimh atá le húsáid ar bhonn an ollluacha chalraigh (GCV).
 Déantar praghsanna a ualú de réir an sciar den mhargadh atá ag gnóthais soláthair gáis nádúrtha i ngach banda tomhaltais. Mura bhfuil sé indéanta na meánphraghsanna ualaithe a ríomh, is féidir meánphraghsanna uimhríochtúla a sholáthar. Sa dá chás, áfach, caithfear sciar ionadaíoch den mhargadh náisiúnta a chumhdach sna sonraí.
 5. Bandaí tomhaltais
 Ní foláir na praghsanna atá le tuairisciú a bhunú ar chóras de bhandaí tomhaltais chaighdeánacha bhliantúla le haghaidh gás nádúrtha.
 (a) I gcás custaiméirí teaghlaigh, cuirtear na bandaí seo thíos i bhfeidhm:
 Banda tomhaltais
 Tomhaltas bliantúil gáis nádúrtha (GJ)
 Íosmhéid
 Uasmhéid
 Banda D1
 < 20
 Banda D2
 ≥20
 <200
 Banda D3
 ≥200
 (b)
 I gcás custaiméirí deiridh neamhtheaghlaigh, cuirtear na bandaí seo thíos i bhfeidhm:
 Banda tomhaltais
 Tomhaltas bliantúil gáis nádúrtha (GJ)
 Íosmhéid
 Uasmhéid
 Banda I1
 < 1 000
 Banda I2
 ≥1 000
 <10 000
 Banda I3
 ≥10 000
 <100 000
 Banda I4
 ≥100 000
 <1 000 000
 Banda I5
 ≥1 000 000
 <4 000 000
 Banda I6
 ≥4 000 000
 6. Leibhéal an mhionsonraithe
 Áireofar sna praghsanna i dtrácht na táillí ar fad a bheidh le híoc: táillí gréasáin móide an fuinneamh a ídítear, lúide aon lacáistí nó préimheanna, móide aon táillí eile (e.g. táillí cíosa do mhéadair, táillí seasta). Níl táillí ceangail tosaigh le cur san áireamh.
 Ní foláir sonraí mionsonraithe a sholáthar mar a luaitear thíos.
 (a)
 Leibhéal an mhionsonraithe is gá do chomhpháirteanna agus fochomhpháirteanna
 Tá na praghsanna a chuirtear ar fáil le foroinnt i dtrí phríomhchomhpháirt agus i bhfochomhpháirteanna ar leithligh.
 Is é an praghas don chustaiméir deiridh le haghaidh gás nádúrtha, de réir an bhanda tomhaltais, suim na dtrí phríomhchomhpháirt: comhpháirt an fhuinnimh agus an tsoláthair, comhpháirt an ghréasáin (tarchur agus dáileadh) agus comhpháirt na gcánacha, na dtobhach, na dtáillí agus na muirear.
 Comhpháirt agus
 Fochomhpháirt
 Tuairisc
 Fuinneamh agus soláthar
 Ní foláir a áireamh sa chomhpháirt seo an praghas tráchtearraí a íocann an soláthróir ar ghás nádúrtha nó praghas gáis nádúrtha ag an bpointe a thagann sé isteach sa chóras tarchuir lena náirítear, más infheidhme, costais stórais móide costais a bhaineann le gás nádúrtha a dhíol le custaiméirí deiridh.
 gréasán
 Ní foláir na costais seo a leanas a áireamh sa phraghas gréasáin: taraifí tarchuir agus dáileacháin, caillteanais tarchuir agus dáileacháin, costais gréasán, costais seirbhíse iardhíola, costais seirbhíse córas agus costais cíosa le haghaidh méadar agus méadrú.
 Fochomhpháirt
 Ní foláir comhpháirt an ghréasáin a fhoroinnt idir costais tarchuir agus costais dáileacháin gréasáin, mar seo a leanas:
 1. Meánsciar uilíoch choibhneasta na gcostas tarchuir (arna sloinneadh mar chéatadán de na costais iomlána gréasáin ar bhonn na mbandaí tomhaltais atá sainithe i bpointe 5).
 2. Meánsciar uilíoch choibhneasta na gcostas dáileacháin (arna sloinneadh mar chéatadán de na costais iomlána gréasáin ar bhonn na mbandaí tomhaltais atá sainithe i bpointe 5).
 cánacha, táillí, tobhaigh agus muirir
 Is ionann an chomhpháirt seo agus suim na bhfochomhpháirteanna (cánacha, táillí, tobhaigh agus muirir) ar fad atá liostaithe thíos.
 Fochomhpháirteanna
 Ní foláir na fochomhpháirteanna seo a leanas a thuairisciú mar ítimí aonair i gcás gach banda tomhaltais atá sainithe i bpointe 5.
 1. Cáin bhreisluacha mar atá sainithe i dTreoir 2006/112/CE ón gComhairle
 1
 , maidir leis an gcóras comhchoiteann cánach breisluacha.
 2. Cánacha, táillí, tobhaigh nó muirir a bhaineann le foinsí inathnuaite fuinnimh, éifeachtúlacht fuinnimh agus giniúint cumhachta agus teasa in éineacht a chur chun cinn.
 3. Cánacha, táillí, tobhaigh nó muirir a bhaineann le stocchairn straitéiseacha, íocaíochtaí inniúlachta agus slándáil fuinnimh; cánacha ar dháileadh gáis; costas tréigthe agus tobhaigh ar údaráis rialála fuinnimh nó ar oibreoirí margaidh a mhaoiniú.
 4. Cánacha, táillí, tobhaigh nó muirir a bhaineann le cáilíocht aeir agus leis an gcomhshaol; cánacha ar astaíochtaí CO2 nó gáis cheaptha teasa eile.
 5. Na cánacha, táillí, tobhaigh nó muirir uile nach gcumhdaítear faoi aon cheann de na ceithre chatagóir a luadh roimhe seo: tacaíocht do théamh ceantair; táillí fioscacha áitiúla nó réigiúnacha; cúiteamh oileáin; táillí lamháltais a bhaineann le ceadúnais agus táillí i gcás gréasán nó gléasraí eile a chur isteach ar thalamh nó ar mhaoin phoiblí nó phríobháideach.
 (b)
 Leibhéal an mhionsonraithe ar bhonn cánachais
 Déantar na sonraí i dtaobh praghsanna a mhiondealú ina dtrí leibhéal:
 Leibhéal
 Tuairisc
 praghsanna gan chánacha, táillí, tobhaigh agus muirir a áireamh
 Ar an leibhéal praghsanna seo níl ach comhpháirt an fhuinnimh agus an tsoláthair agus comhpháirt an ghréasáin san áireamh.
 praghsanna gan cáin bhreisluacha (CBL) agus cánacha eile inaisghabhála a áireamh
 Ar an leibhéal praghsanna seo tá comhpháirt an fhuinnimh agus an tsoláthair, comhpháirt an ghréasáin agus na cánacha, táillí, tobhaigh agus muirir a mheastar atá inaisghabhála i gcás custaiméirí deiridh neamhtheaghlaigh san áireamh. I gcás custaiméirí teaghlaigh, ar an leibhéal praghsanna seo tá comhpháirteanna an fhuinnimh agus an ghréasáin, agus cánacha, táillí, tobhaigh agus muirir san áireamh, ach níl CBL.
 praghsanna agus gach cineál cánach san áireamh
 Ar an leibhéal praghsanna seo tá comhpháirt an fhuinnimh agus an tsoláthair, comhpháirt an ghréasáin, agus na cánacha, táillí, tobhaigh agus muirir uile atá inaisghabhála san áireamh.
 7. Méideanna tomhaltais
 Ní foláir do na Ballstáit faisnéis a tharchur faoin sciar choibhneasta de ghás nádúrtha atá i ngach banda tomhaltais ar bhonn na méide iomláine dá dtagraíonn na praghsanna.
 Tuairiscítear na méideanna tomhaltais bliantúla do gach banda tomhaltais uair amháin in aghaidh na bliana ag an am céanna de réir mar a thuairiscítear na sonraí i dtaobh praghsanna don dara seimeastar.
 Ní bheidh na sonraí níos sine ná dhá bhliain.
 IARSCRÍBHINN II — PRAGHSANNA LEICTREACHAIS
 Leagtar amach san Iarscríbhinn seo an mhodheolaíocht chun sonraí staidrimh i dtaobh praghsanna leictreachais do chustaiméirí teaghlaigh agus neamhtheaghlaigh a bhailiú agus a thiomsú.
 1. Praghsanna
 Is iad na praghsanna atá le tuairisciú na praghsanna a ghearrtar ar chustaiméirí deiridh teaghlaigh agus neamhtheaghlaigh a cheannaíonn leictreachas chun a núsáide féin.
 2. Aonaid tuairiscithe
 Ní foláir sonraí gach uile custaiméara deiridh teaghlaigh agus neamhtheaghlaigh a úsáideann leictreachas a áireamh, ach ní airítear leictreachas a ghineann agus a ídíonn uaththáirgeoirí sa cheanglas tuairiscithe.
 3. Aonaid tomhais
 Is iad na praghsanna atá le tuairisciú na meánphraghsanna náisiúnta a ghearrtar ar chustaiméirí deiridh neamhtheaghlaigh.
 Sloinntear praghsanna san airgeadra náisiúnta in aghaidh na cileavatuaire (kWh).
 Déantar praghsanna a ualú de réir an sciar den mhargadh atá ag ghnóthais soláthair leictreachais i ngach banda tomhaltais. Mura bhfuil sé indéanta na meánphraghsanna ualaithe a ríomh, is féidir meánphraghsanna uimhríochtúla a sholáthar. Sa dá chás, áfach, caithfear sciar ionadaíoch den mhargadh náisiúnta a chumhdach sna sonraí.
 4. Bandaí tomhaltais
 Ní foláir na praghsanna atá le tuairisciú a bhunú ar chóras de bhandaí tomhaltais chaighdeánacha bhliantúla le haghaidh leictreachas.
 (a)
 I gcás custaiméirí teaghlaigh, cuirtear na bandaí seo thíos i bhfeidhm:
 Banda tomhaltais
 Tomhaltas bliantúil leictreachais (kWh)
 Íosmhéid
 Uasmhéid
 Banda DA
 <1 000
 Banda DB
 ≥1 000
 <2 500
 Banda DC
 ≥2 500
 <5 000
 Banda DD
 ≥5 000
 <15 000
 Banda DE
 ≥15 000
 (b)
 I gcás custaiméirí deiridh neamhtheaghlaigh, cuirtear na bandaí seo thíos i bhfeidhm:
 Banda tomhaltais
 Tomhaltas bliantúil leictreachais (MWh)
 Íosmhéid
 Uasmhéid
 Banda IA
 <20
 Banda IB
 ≥20
 <500
 Banda IC
 ≥500
 <2 000
 Banda ID
 ≥2 000
 <20 000
 Banda IE
 ≥20 000
 <70 000
 Banda IF
 ≥70 000
 <150 000
 Banda IG
 ≥150 000
 5. Leibhéal an mhionsonraithe
 Áireofar sna praghsanna i dtrácht na táillí ar fad a bheidh le híoc: táillí gréasáin móide an fuinneamh a ídítear, lúide aon lacáistí nó préimheanna, móide táillí eile (e.g. táillí cíosa do mhéadair, táillí seasta). Níl táillí ceangail tosaigh le cur san áireamh.
 Soláthraítear sonraí mionsonraithe mar a luaitear thíos.
 (a)
 Leibhéal an mhionsonraithe is gá do chomhpháirteanna agus fochomhpháirteanna
 Tá na praghsanna a chuirtear ar fáil le foroinnt i dtrí phríomhchomhpháirt agus i bhfochomhpháirteanna ar leithligh.
 Is é an praghas don chustaiméir deiridh le haghaidh leictreachais, de réir an bhanda tomhaltais, suim na dtrí phríomhchomhpháirt: comhpháirt an fhuinnimh agus an tsoláthair, comhpháirt an ghréasáin (tarchur agus dáileadh) agus comhpháirt na gcánacha, na dtobhach, na dtáillí agus na muirear.
 Comhpháirt agus
 Fochomhpháirt
 Tuairisc
 fuinneamh agus soláthar
 Ní foláir na costais seo a leanas a áireamh sa chomhpháirt seo: giniúint, comhiomlánú, fuinneamh cothromaithe, costais fuinnimh arna soláthar, seirbhísí custaiméara, bainistiú iardhíola agus costais soláthair eile.
 gréasán
 Ní foláir na costais seo a leanas a áireamh sa phraghas gréasáin: taraifí tarchuir agus dáileacháin, caillteanais tarchuir agus dáileacháin, costais gréasán, costais seirbhísí iardhíola, costais seirbhíse córas agus costais cíosa le haghaidh méadar agus méadrú.
 Fochomhpháirt
 Ní foláir comhpháirt an ghréasáin a fhoroinnt idir costais tarchuir agus costais dáileacháin gréasáin, mar seo a leanas:
 1. Meánsciar uilíoch choibhneasta na gcostas tarchur (arna sloinneadh mar chéatadán de na costais iomlána gréasáin ar bhonn na mbandaí tomhaltais atá sainithe i bpointe 4).
 2. Meánsciar uilíoch choibhneasta na gcostas dáileacháin (arna sloinneadh mar chéatadán de na costais iomlána gréasáin ar bhonn na mbandaí tomhaltais atá sainithe i bpointe 4).
 cánacha, táillí, tobhaigh agus muirir
 Is ionann an chomhpháirt seo agus suimna bhfochomhpháirteanna – mar atá cánacha, táillí, tobhaigh agus muirir – ar fad atá liostaithe thíos.
 Fochomhpháirt
 Ní foláir na fochomhpháirteanna seo a leanas a thuairisciú mar ítimí aonair i gcás gach banda tomhaltais atá sainithe i bpointe 4.
 1. Cáin bhreisluacha mar atá sainithe i dTreoir 2006/112/CE ón gComhairle maidir leis an gcóras comhchoiteann cánach breisluacha.
 2. Cánacha, táillí, tobhaigh nó muirir a bhaineann le foinsí inathnuaite fuinnimh, éifeachtúlacht fuinnimh agus giniúint cumhachta agus teasa in éineacht a chur chun cinn.
 3. Cánacha, táillí, tobhaigh nó muirir a bhaineann le híocaíochtaí inniúlachta, slándáil fuinnimh agus cumas leordhóthanach giniúna; cánacha ar athstruchtúrú thionscal an ghuail cánacha ar dháileadh leictreachais; costas tréigthe agus tobhaigh ar údaráis rialála fuinnimh nó ar oibreoirí margaidh a mhaoiniú.
 4. Cánacha, táillí, tobhaigh nó muirir a bhaineann le cáilíocht aeir nó a ghearrtar chun críocha an chomhshaoil, nó a bhaineann le CO2 nó cánacha eile ar astaíochtaí gáis ceaptha teasa.
 5. Cánacha, táillí, tobhaigh nó muirir a bhaineann leis an earnáil núicléach, lena náirítear díchoimisiúnú núicléach, cigireachtaí agus táillí ar shuiteálacha núicléacha.
 6. Na cánacha, táillí, tobhaigh nó muirir uile nach gcumhdaítear faoi aon cheann de na cúig chatagóir a luadh roimhe seo: tacaíocht do théamh ceantair; táillí fioscacha áitiúla nó réigiúnacha; cúiteamh oileáin; táillí lamháltais a bhaineann le ceadúnais agus táillí i gcás gréasán nó gléasraí eile a chur isteach ar thalamh nó ar mhaoin phoiblí nó phríobháideach.
 (b)
 Leibhéal an mhionsonraithe ar bhonn cánachais
 Déantar na sonraí i dtaobh praghsanna a mhiondealú ina dtrí leibhéal:
 Leibhéal
 Tuairisc
 praghsanna gan chánacha, táillí, tobhaigh agus muirir a áireamh
 Ar an leibhéal praghsanna seo níl ach comhpháirt an fhuinnimh agus an tsoláthair agus comhpháirt an ghréasáin san áireamh.
 praghsanna gan cáin bhreisluacha (CBL) agus cánacha eile inaisghabhála a áireamh
 Ar an leibhéal praghsanna seo tá comhpháirt an fhuinnimh agus an tsoláthair, comhpháirt an ghréasáin agus na cánacha, táillí, tobhaigh agus muirir a mheastar atá inaisghabhála i gcás custaiméirí deiridh neamhtheaghlaigh san áireamh. I gcás custaiméirí teaghlaigh, ar an leibhéal praghsanna seo tá comhpháirteanna an fhuinnimh agus an ghréasáin, agus na cánacha, táillí, tobhaigh agus muirir san áireamh, ach níl CBL.
 praghsanna agus gach cineál cánach san áireamh
 Ar an leibhéal praghsanna seo tá comhpháirt an fhuinnimh agus an tsoláthair, comhpháirt an ghréasáin, agus na cánacha, táillí, tobhaigh agus muirir uile atá inaisghabhála san áireamh.
 6. Méideanna tomhaltais
 Ní foláir do na Ballstáit faisnéis a tharchur faoin sciar choibhneasta de leictreachas atá i ngach banda tomhaltais ar bhonn na méide iomláine dá dtagraíonn na praghsanna.
 Tuairiscítear na méideanna tomhaltais bliantúla do gach banda tomhaltais uair amháin in aghaidh na bliana ag an am céanna de réir mar a thuairiscítear na sonraí i dtaobh praghsanna don dara seimeastar.
 Ní bheidh na sonraí níos sine ná dhá bhliain.
 (1)
 Treoir 2006/112/CE ón gComhairle an 28 Samhain 2006 maidir leis an gcóras comhchoiteann cánach breisluacha (IO L 347/1, 1.11.12, 2006 lch 1).


text:
 Avis juridique important
 |
 11957E/PRO/BEI/06
 VERDRAG TOT OPRICHTING VAN DE EUROPESE ECONOMISCHE GEMEENSCHAP, PROTOCOL BETREFFENDE DE STATUTEN VAN DE EUROPESE INVESTERINGSBANK, ARTIKEL 6
 ++++Artikel 6 1 . Op voorstel van de Raad van Bewind kan de Raad van Gouverneurs met gekwalificeerde meerderheid van stemmen besluiten dat de Lid-Staten aan de Bank bijzondere , rentedragende leningen verstrekken , in het geval en in de mate waarin de Bank een dergelijke lening nodig heeft voor de financiering van bepaalde projecten , en wanneer de Raad van Bewind aantoont dat zij niet in staat is zich de nodige gelden op de kapitaalmarkten te verschaffen tegen passende voorwaarden , gelet op de aard en het doel van de te financieren projecten . 2 . De bijzondere leningen kunnen eerst worden opgeëist vanaf het begin van het vierde jaar na de inwerkingtreding van het Verdrag . Zij mogen noch in totaal een bedrag van 400 miljoen rekeneenheden noch per jaar een bedrag van 100 miljoen rekeneenheden overschrijden . 3 . De looptijd van de bijzondere leningen zal worden vastgesteld in overeenstemming met die van de kredieten of garanties welke de Bank zich voorstelt door middel van deze leningen te verstrekken ; deze looptijd mag twintig jaar niet te boven gaan . De Raad van Gouverneurs kan met gekwalificeerde meerderheid van stemmen op voorstel van de Raad van Bewind besluiten tot vervroegde terugbetaling van de bijzondere leningen . 4 . De bijzondere leningen zullen een rente dragen van 4 % 's jaars , tenzij de Raad van Gouverneurs , rekening houdende met de ontwikkeling en het peil van de rentevoet op de kapitaalmarkten , besluit een andere rentevoet vast te stellen . 5 . De bijzondere leningen moeten door de Lid-Staten worden verstrekt in verhouding tot het aandeel dezer staten in het geplaatste kapitaal ; het bedrag daarvan dient binnen zes maanden na een daartoe strekkende oproep in de nationale valuta te worden gestort . 6 . In geval van liquidatie van de Bank worden de bijzondere leningen , door de Lid-Staten verstrekt , eerst terugbetaald na aflossing van de andere schulden van de Bank .


text:
Ο Δωρόθεος Κοτταράς (1888 - 26 Ιουλίου 1957) ήταν Αρχιεπίσκοπος Αθηνών και πάσης Ελλάδος κατά τα έτη 1956-1957.
 Βιογραφικά στοιχεία
 Ο κατά κόσμος Ιωάννης Κοτταράς του Γεωργίου γεννήθηκε στην Ύδρα το 1888. Ο πατέρας του ήταν φτωχός ναυτικός. Σε μικρή ηλικία, αφού έμαθε τα πρώτα γράμματα στην γενέτειρά του, μετακόμισε με την οικογένειά του στον Πειραιά. Σπούδασε στη Θεολογική Σχολή του Πανεπιστημίου Αθηνών υπό δύσκολες οικονομικές συνθήκες και αποφοίτησε αριστούχος το 1909. Συνέχεια σπούδασε νομικά στην Αθήνα και Λειψία ειδικεύθηκε στο εκκλησιαστικό (κανονικό και διοικητικό) δίκαιο. Για κάποιο διάστημα υπήρξε καθηγητής στο ελληνικό σχολείο στο Ξηροκάμπι της Σπάρτης.
 Ασπασθείς το μοναχικό βίο χειροτονήθηκε Διάκονος στις 18 Σεπτεμβρίου 1910 από τον Επίσκοπο Ύδρας και Σπετσών Ιωάσαφ και επί 9 έτη διακόνησε στον Ιερό Ναό του Αγίου Γεωργίου Καρύτση στην Αθήνα. Παράλληλα εργαζόταν στο Γενικό Εκκλησιαστικό Ταμείο και φοιτούσε στην Νομική Σχολή του Πανεπιστημίου Αθηνών, από την οποία αποφοίτησε, επίσης αριστούχος, το 1921. Στις 18 Δεκεμβρίου 1922 χειροτονήθηκε Πρεσβύτερος από το Μητροπολίτη Ύδρας Σπετσών και Αιγίνης Προκόπιο και μετά από δύο ημέρες Επίσκοπος, καθώς εξελέγη Μητροπολίτης Κυθήρων και Αντικυθήρων.
 Στις 15 Ιανουαρίου 1935 μετατέθηκε στη Μητρόπολη Λαρίσης και Πλαταμώνος. Εκεί παρέμεινε για 21 χρόνια, μεταξύ των οποίων και τα δύσκολα χρόνια του Β ́ Παγκοσμίου Πολέμου και της Κατοχής, κατά τα οποία βομβαρδίστηκε και το σπίτι του. Κατά την παραμονή του εκεί εξεδόθη ακολουθία για τον Άγιο Αχίλλιο, Αρχιεπίσκοπο
 Λαρίσης, στην οποία ο ίδιος συνέγραψε το Απολυτίκιο του Αγίου. Από εκεί κλήθηκε στον Αρχιεπισκοπικό Θρόνο Αθηνών ως Αρχιεπίσκοπος Αθηνών και πάσης Ελλάδος στις 29 Μαρτίου 1956, διαδεχόμενος τον Αρχιεπίσκοπο Σπυρίδωνα (κατά κόσμον Βλάχο).
 Κατά την σύντομη αρχιεπισκοπία του είχε παραιτηθεί των αποδοχών του, προκειμένου αυτές να διατεθούν για την ανέγερση νοσοκομείου για κληρικούς. Ως αρχιεπίσκοπος επισκέφτηκε την τότε Γιουγκοσλαβία και απέτρεψε επίσκεψη του Πάπα στην Ελλάδα. Διετέλεσε Πρόεδρος της «Πανελληνίου Ἐπιτροπής Αυτοδιαθέσεως της Κύπρου».
 Στις 13 Ιουνίου 1957, κατόπιν συνάντησης στο Λονδίνο με τον εκεί Έλληνα πρέσβυ Γεώργιο Σεφεριάδη, αισθάνθηκε αδιαθεσία και μετά από εξετάσεις διαπιστώθηκε ότι είχε όγκο στον εγκέφαλο. Στις 5 Ιουλίου αναχώρησε για τη Στοκχόλμη της Σουηδίας, προκειμένου να χειρουργηθεί. Μετεγχειρητικά παρουσίασε υψηλό πυρετό και τελικά απεβίωσε στις 26 Ιουλίου 1957. Κηδεύτηκε στις 3 Αυγούστου 1957 στην Αθήνα.
 Ο Αρχιεπίσκοπος Δωρόθεος ήταν βαθιά μορφωμένος, δραστήριος, φιλόπατρις και φιλάνθρωπος. Υπήρξε ικανότατος ομιλητής και ιεροκήρυκας, και η γνώμη του ήταν πάντα βαρύνουσα κυρίως επί θεμάτων εκκλησιαστικού και κανονικού δικαίου. Με τη διαθήκη του άφησε όλη την περιουσία του προς βελτίωση της θέσης του κλήρου.
 Συγγραφικό έργο
 Συνέγραψε πάνω από σαράντα πραγματείες επί νομοκανονικού δικαίου. Σημαντικότερα εξ αυτών είναι:
 "Ακολουθία εις τον Άγιον Γεδεών τον εν Τυρνάβω αθλήσαντα" (1936).
 "Λόγοι εις τα κατά Κυριακήν Ευαγγέλια" (1949).
 "Νομοκανονικαί έρευναι" (1951-1952).
 "Η Εξέλιξις του αναπαλλοτριώτου της εκκλησιαστικής περιουσίας" (1951)
 "Ονοματοδοσία - αναβαπτισμός" (1953)
 "Λόγοι περιστατικοί" (1955).
 "Τινά περί της μοναχικής κουράς" (1955) κ.ά.
 Παραπομπές
 Πηγές
 Κούκουνας Δημοσθένης, Η Εκκλησία της Ελλάδος από τον Δαμασκηνό στον Χριστόδουλο, 1941-2007, Εκδόσεις Μέτρον, 2007, Αθήνα
 «Μεγάλη Ελληνική Εγκυκλοπαίδεια» τόμ.Β ́ (συμπλήρωμα), σελ.763
 Εξωτερικοί σύνδεσμοι
 Αρχιεπίσκοπος Δωρόθεος στον Πανδέκτη, του Εθνικού Ιδρύματος Ερευνών.
 Εθνικό Οπτικοακουστικό Αρχείο
 Δωροθεος
 Δωροθεος
 Δωροθεος
 Επίσκοποι του 20ού αιώνα


text:
 23.5.2013
 BG
 Официален вестник на Европейския съюз
 L 136/9
 РЕГЛАМЕНТ ЗА ИЗПЪЛНЕНИЕ (ЕС) No 470/2013 НА КОМИСИЯТА
 от 22 май 2013 година
 за откриване на тарифна квота за определени количества индустриална захар за пазарната 2013/2014 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 142 във връзка с член 4 от него,
 като има предвид, че:
 (1)
 С оглед на гарантирането на необходимото предлагане за производството на продуктите, посочени в член 62, параграф 2 от Регламент (ЕО) No 1234/2007, на цени, съответстващи на световните, Европейският съюз е заинтересован от временното преустановяване на прилагането на вносните мита върху захарта, предназначена за производството на тези продукти през пазарната 2013/2014 година, за половината от необходимото на Съюза количество индустриална захар.
 (2)
 С Регламент (ЕО) No 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (2) се предвижда управлението на тарифните квоти за внос на захарни продукти в съответствие с член 142 от Регламент (ЕО) No 1234/2007 с пореден номер 09.4390 (индустриална вносна захар). В съответствие с член 11 от Регламент (ЕО) No 891/2009 обаче количествата на продуктите, за които се преустановяват вносните мита, следва да бъдат определени с отделен правен акт.
 (3)
 Внесените количества индустриална захар, върху които не се налагат вносни мита през пазарната 2013/2014 година, е необходимо да бъдат съответно определени.
 (4)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Вносните мита за индустриална захар с код по КН 1701 и пореден номер 09.4390 за количество от 400 000 тона се преустановяват от 1 октомври 2013 г. до 30 септември 2014 г.
 Член 2
 Настоящият регламент влиза в сила на седмия ден след публикуването му в Официален вестник на Европейския съюз.
 Той се прилага от 1 октомври 2013 г.
 Срокът му на действие изтича на 30 септември 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 май 2013 година.
 За Комисията
 Председател
 José Manuel BARROSO
 (1) ОВ L 299, 16.11.2007 г., стр. 1.
 (2) ОВ L 254, 26.9.2009 г., стр. 82.